Irekia Eusko Jaurlaritza - Gobierno Vasco :: Artolazabal: “gizarteratzeko errentak benetan behar dituztenei heltzen zaizkie, kudeaketa egokiari eta xehatuari esker”\nArtolazabal: “gizarteratzeko errentak benetan …\n\nArtolazabal: “gizarteratzeko errentak benetan behar dituztenei heltzen zaizkie, kudeaketa egokiari eta xehatuari esker” Iturria: Irekia\n\nEnplegu, Gizarte Politika eta Gazteria Batzordea (2018/03/12) Iturria: Irekia\nAlex Larretxi/Eusko Legebiltzarra argazkiak Iturria: Irekia\n\n“Pakistango herritarren iruzurraren kasu zehatza antzeman dugu eta gero eta tresna gehiagoren bidez antzeko egoerak prebenitzea bermatzen dugu”\n“Beste erakunde batzuekin elkarreragingarritasuneko zerbitzuen bidez eta eragileekiko solasaldien eta lankidetzaren bidez informazioa trukatzean oinarritzen den kontrol- eta segimendu-sistematika dugu”\nOtsailaren 28an, 59.206 titular eta 106.269 hartzaile dira\nVitoria Gasteiz, 2018-03-12\nBeatriz Artolazabal Eusko Jaurlaritzako Enpleguko eta Gizarte Politiketako sailburuak gaur goizean zera nabarmendu du: “gizarteratzeko errentak benetan behar dituztenei heltzen zaizkie, kudeaketa egokia eta xehatua egiten delako”. Sailburuak esan du DSBEaren iruzurra kasuen % 0,9an antzeman dela, eta eskatu du “ez orokortzeko eta ez hartzeko hartzaile guztiak ustezko iruzurgiletzat”.\nLegebiltzarrean berme-errenta kobratzeko identitateak eta egoerak faltsifikatu zituzten pakistandarren kasua azaltzeko egindako agerraldian, Artolazabalek gogora ekarri du DSBEaren kudeaketak “bermatu egiten duela 59.206 titularrek eta 106.269 hartzailek -horiek guztiak babesten ditu, gaur egun, otsailaren 28an- beren egiten dutela indarrean dagoen araudia. DSBEa emateko, araudiak zehaztutako eskakizun batzuk bete behar dira eta, emanez gero, legez ezarritako betebehar batzuk”.\nBeatriz Artolazabalekin batera, DSBEaren kudeaketa azaltzera joan dira Eusko Legebiltzarrera Marcos Muro Enpleguko eta Gazteriako sailburuordea eta Borja Belandia Lanbideko zuzendari nagusia.\n“Lanbideren ezinbesteko egitekoa da onuradunen eskakizunak eta betebeharrak etengabe ari direla betetzen egiaztatzea. Horretarako, “beste erakunde batzuekin elkarreragingarritasuneko zerbitzuen bidez eta eragileekiko solasaldien eta lankidetzaren bidez batik bat informazioa trukatzean oinarritzen den kontrol- eta segimendu-sistematika dugu”, esan du sailburuak.\nArtolazabalen hitzen arabera, “elkarreragingarritasuneko zerbitzuak erabiltzean, kontrol- eta segimendu-sistemaren oinarri izateaz gainera, saihestu egiten da dokumentazioa entregatzea eskakizunak eta betebeharrak betetzen direla bermatzeko, Lanbideri eta herritarrei, biei, kudeaketa errazteko, eta iruzur-jarduketak saihesten eta antzematen ditu”.\n“Batik bat -esan du Artolazabalek-, diru-sarrerak bermatzeko errentak gure gizartearen kohesiorako eta ongizaterako duen garrantzia nabarmendu behar da. DSBEak babesa bermatzen die ezegonkortasun ekonomikoan eta behar-egoeran dauden pertsonei eta, aldi berean, ezinbesteko tresna da aktibaziorako; euskarri ekonomikoa gizarteratzeko prozesuak egoki garatzeko. Gure berme-errentaren eredua Europan aurreratuenetakoa da. Gure gizarteak eta gure herrialdeak gehien behar dutenei eskaintzen dieten elkartasun-adierazpena da”.\n“Elkartasun eta laguntza hori direla eta, herrialde honek aurrera egiten du eta bidezkoagoa da. Horrela zehazten da Gizarte Eskubideen Europako Oinarrian. Gure erakundeetatik aplikatzen ditugun gizarte-neurri horiei esker, gure gizarte osoak kohesioan eta batera egiten du aurrera; horrela, beharrak murriztu eta aukerak eskaintzen ditu. Eta, horrela, ongizatearen, aurrerapen ekonomiko jasangarriaren eta gizarte bidezkoagoaren helburuak hurbilago egongo dira”, esan du Legebiltzarrean.\n“Gizarteratzeko laguntza-neurrien beharra argia denez, beharrezkoa da, halaber, laguntza-sistemen funtzionamendu egokia bermatuko duten kudeaketa- eta kontrol-neurriak garatzea. Eta baiezta dezakegu, ziurtasun osoz, neurri horiek badaudela eta, beraz, diru-sarrerak bermatzeko errenta kontrolean bermeak dituen sistema dela”, esan du Beatriz Artolazabalek.\n“Lanbideren ezinbesteko egitekoa da onuradunen eskakizunak eta betebeharrak etengabe ari direla betetzen egiaztatzea. Horretarako, beste erakunde batzuekin elkarreragingarritasuneko zerbitzuen bidez eta eragileekiko solasaldien eta lankidetzaren bidez batik bat informazioa trukatzean oinarritzen den kontrol- eta segimendu-sistematika dugu”, esan du sailburuak.\nArtolazabalen hitzen arabera, “elkarreragingarritasuneko zerbitzuak erabiltzean, kontrol- eta segimendu-sistemaren oinarri izateaz gainera, saihestu egiten da dokumentazioa entregatzea eskakizunak eta betebeharrak betetzen direla bermatzeko, Lanbideri eta herritarrei biei kudeaketa errazteko, eta iruzur-jarduketak saihesten eta antzematen ditu”.\nSailburuak esan du “sistematika horren bidez zenbait kontrol-neurri ezartzen direla, eta horietako lehena prestazioetara jotzeko eskaeraren unean dagoela. Horrela, Lanbideko pertsona kudeatzaileek informazioa denbora errealean egiazta dezakete, prestazioa aitortzeko prozedura bideratu bitartean. Egiazta daitezkeen datuen artean Euskadiko udalerri gehienetako errolda dago, bai eta poliziaren identitate-datuak, prestazio eta/edo pentsioen datuak, datu fiskalak eta abar ere”.\n“Prestazioa hilean ordainduko denez, bigarren kontrol-mailak ezartzen du hileko egiaztapena egiteko, nomina ordaindu aurretik. Bigarren maila horretan, zenbait ekintza sartzen dira, besteak beste, ausazko auditoretzak espedienteetan, elkarreragingarritasuneko zerbitzuen bidez batu den informazioaren analisiak eragindako alerten kudeaketa eta zeharkako egoeretan (BU bereziak, enplegurako estimuluen aldiaren amaiera, adingabeak adinez nagusi egiten direnean guraso bakarraren osagarriaren amaiera etab.) denbora iragatearen ondoriozko kontrolak” esan du.\nHirugarren kontrol-maila gisa, Artolazabalek zera nabarmendu du: “segurtasun-indarrekin edo beste erakunde edo eragile batzuekin (gizarte-zerbitzuak, herritarren salaketak, aldundiak etab.) dagoen solasaldiari eta lankidetzari esker antzemandako alerta guztiak ditugu. Kontrol-sistematika horrek ematen du aukera prestazioaren onuradunek eskakizunak eta betebeharrak betetzen dituztela egiaztatzen dituzten ofiziozko berrikuspenen ehuneko altua izateko Lanbidek. Berrikuspen horiek automatikoki eta eskuz hasten dira, Lanbideko pertsona kudeatzaileek balorazioa egin ondoren”.\n“Lanbidek nabarmen areagotu du egiten duen berrikuspen-kopurua; 2012an DSBEaren espedientearen 33.167 berrikuspen egin ziren eta 2017an 132.106 izan dira. Ia % 30 (39.500) ofizioz egin zen, alegia, kontrol- eta segimendu-prozesuen zuzeneko ondorio gisa”, esan du sailburuak.\nLanbide elkarreragingarritasuneko sistemetan oinarrituta lan egiten du; sistema horiek informazioa beste erakunde batzuekin arin trukatzeko aukera ematen dute. “Horrela, 2017an Eusko Jaurlaritza osoan elkarreragingarritasun bidez 6,7 milioi transmisio erregistratu ziren, eta Lanbide datuen transmisio horren % 66,5en arduradun da. Alegia, Lanbidek iaz 4,46 milioi datu-transmisio egin ditu. Hori guztia, kudeaketa- eta konrol-sistemak hobetzeko”, esan du.\n“Elkarreragingarritasunaren eremu horretan, bilakaera nabarmena da: 1.054.014 datu-transmisio egin dira Eusko Jaurlaritzaren elkarreragingarritasun nodoan 2013an, eta 6.701.922 datu-transmisio 2017an. Elkarreragingarritasunaren aldeko apustu horrek eraginkortasun handiagoa eta kostuen aurrezpena dakar izapidetzean. Gainera, elkarreragingarri den guztia ez da arazo faltsutzeko orduan”, esan du Artolazabalek.\n“Baina elkarreragingarritasuneko sistemak ez dira berrikuspenen jatorri bakarrak; Lanbidek ahalegina egin du langileak prestatzeko, iruzur-egoerak antzemateko gai izan daitezen. Horrela, 2015eko apirilean, Lanbidek, Ertzaintzarekin lankidetzan, dokumentuen faltsutasunari buruzko ikastaroa egin zuen, langileak eta plantilla ustezko faltsutzeak antzematen prestatzeko. Ikastaro horretan, besteak beste, egiaztapen-metodologiei, dokumentu-euskarriei, euskarrietako segurtasun-neurriei, tinta eta bestelako segurtasun-neurriei heldu zitzaien”, esan du sailburuak.\nIkastaroa hiru lurraldeetan eman zen, eta, horietan, 56 pertsonak jaso zuten prestakuntza, guztira; horrela, Lanbide- Euskal Enplegu Zerbitzuaren bulego guztiak beterik geratu ziren.\n“Ofiziozko berrikuspenen beste jatorrietako bat segurtasun-indarrekin eginiko lankidetza da: udaltzaingoekin, modu berezian Ertzaintzarekin, bai eta Polizia Nazionalarekin ere. Horietako bakoitzarekin, beren jardun-eremuan. Horrela, udaltzaingoekin lankidetzan jarduten da, erroldako datuen egiazkotasuna egiaztatzeko eta egoitza eraginkorra edo bizikidetza-unitatearen eraketa zehazteko. Ertzaintzak Lanbiderekin dihardu lankidetzan, hainbat alderditan: egoitza-egiaztapenak, dokumentuen peritatzea, ikerketa espezializatuak etab.”, esan du Artolazabalek.\n“Lanbide etengabeko hobekuntza-prozesuan dago, baita kontrol-sistematikan ere. Horrela, legegintzaldi hau hasi zenetik, duela urtebete eta ia hiru hilabete, abian jarri genuen sailean eta Lanbiden, zerbitzuan lan egiten duten pertsonei kudeaketa eta irregulartasunak eta bestelako egoera arraroak saihesteko espediente eta eskabideen kontrola erraztuko dieten teknologia berriak sartzeko ekimena”, esan du.\nArtolazabalek esan du “horretarako gure gizartean kontrol biometrikoak eta aztarna digitala baliatzen direla; oso erabiliak dira, dagoeneko, kirol-arloetan, enpresetara, zentro klinikoetara eta antzekoetara sartzeko. Bestalde, gero eta gehiago egiten da aurrera elkarreragindako datuetan, baina irtenbidea administrazioena da batez ere, ez hainbeste Lanbiderena, administrazioek baitute elkarreragingarritasun nodoetan jartzeko informazioa eta gaitasuna”.


Tinto ibaia, beste mundu bat - Elhuyar Aldizkaria\nHasiera » Erreportajeak » Tinto ibaia, beste mundu bat\nTinto ibaia, beste mundu bat\nTinto ibaiak eta haren inguruak beste mundu bat dirudite. Ezohikoak dira hango koloreak eta paisaiak, berezia du geologia, eta muturrekoak kondizioak. Marteren antzeko mundutzat daukate NASAk eta ESAk, eta Marterako diseinatutako tresnak probatzen dituzte han; besteak beste, bizia detektatzekoak. Izan ere, bizidunez betetako mundu bat da Tinto, bizidunek egindako mundu bat.\nArg. Egoitz Etxebeste\nHuelvako lur idorretan behera, milaka urtetan meatzaritzak eraldatutako eremuak zeharkatuz, bare jaisten dira Tinto ibaiaren ur gorriak. Gorriaren ondoan, metaketa hori eta berdatsak ageri dira ibai-bazterrean, harrien bueltan eta abarretan. “Oso leku berezia da”, dio Ricardo Amils Mikrobiologian katedradunak. “Burdinaren eraginez kolore gorri hori duen ia 100 kilometroko ibai bat ez da ohikoa. Luzera horretako bakarra da munduan”.\nHiru hamarkada daramatzate Amilsek eta kideek ingurune hau ikertzen. Askorako eman dute urte horiek, baina Amilsek nabarmentzen duenez, “garrantzitsuena prozesu natural bat dela frogatzea izan da”. Oso azidoak dira Tintoren urak, eta metal astunez beteak. Denbora askoan pentsatu izan da meatzaritzaren eraginez poluitutako urak zirela.\n1980ko hamarkadaren erdialdean Andaluziako Juntak ibaia leheneratzeko plan bat martxan jartzeko asmoa ere bazuen. “Zorionez, plana gelditzea lortu genuen”, dio Amilsek. Ordurako konturatuta zeuden ibaiaren ezaugarriak berezkoak izan zitezkeela; adibidez, ibaiko biodibertsitatea ez zetorren bat poluitutako urek izan ohi dutenarekin. UNESCOra idatzi zuten, eta erakundeak nazioarteko zientzialari-\ntalde bat osatu zuen, egoera ebaluatzeko. Naturala zela ondorioztatu zuten, eta, beraz, leheneratze-planak ez zuela zentzurik.\nPlana gelditu zuten, baina eztabaidak urte askoan jarraitu du. Amilsek eta kideek frogak pilatzen jarraitu dute, eta dagoeneko frogatutzat dute Tinto ibaian gertatzen dena prozesu natural bat dela. Areago, frogatu dute bizidunen eraginez dela Tinto ibaia den bezalakoa.\nTinto ibaiaren inguruko lurrak gutxienez 5.000 urtez ustiatu diraburdina, urrea, zilarra, kobrea eta abar erauziz. ARG.: Francisco de Casa González/123RF.\nBioerreaktore bat lurpean\n“Lurpeko bioerreaktore erraldoi batetik sortzen da ibaia” azaltzen du Amilsek. “Bioerreaktore horretan substratu minerala, mikroorganismoak eta ura elkartzen dira. Mikroorganismoek sulfuro metalikoetatik energia lortzen dute, eta erreakzio metaboliko horietan sortzen dira ibaian aurkitzen ditugun burdin ioiak (kolore gorria ematen dutenak) eta azido sulfurikoa”.\nBioerreaktore horren hipotesia aspalditik zuten Amilsek eta kideek, eta azken urteetan egindako zulaketa batzuen bidez frogatu dute lurpean prozesu hori martxan jartzen duten bizidunak daudela. Seiehun metroko sakoneraraino zulatu dute, eta ateratako laginetatik ondorioztatu dute prozesuak gutxienez zortzi milioi urte daramatzala martxan.\nEspero bezala, baldintza anaerobikoetan sulfuro metalikoak oxidatzeko gai diren mikroorganismoak aurkitu dituzte. “Organismo aerobioek egindako sulfuro metalikoen oxidazioa oso ikertuta dago, baina, lurpean, harkaitzaren barruan ez dago oxigenorik, eta frogatu behar genuen bazeudela oxigenorik gabe sulfuro metalikoak oxidatzeko gai diren mikroorganismoak”.\nRicardo Amils, Mikrobiologian katedraduna. Severo Ochoa Biologia Molekularreko Zentroko (UAM-CSIC) eta Astrobiologia Zentroko (INTA-CSIC) ikertzailea. ARG.: Carol Stoker/NASA.\nFrogatu dute, eta gehiago ere aurkitu dute. “Emaitzak harrigarriak izan dira. Espero genituen mikroorganismo horiez gain, askoz gehiago aurkitu ditugu; oinarrizko ziklo biogeokimikoetan parte hartzen duten mikroorganismoak dira”.\nHan ez dago argirik, eta beraz, fotosintesirik ere ez. Bizidunek harkaitzetik ateratzen dute energia zuzenean. “Biosfera iluna deitzen diogu. Batez ere bakterioak dira, eta seguruenik arkeoren bat. Baliteke onddoren bat egotea, baina, oraingoz, emaitzek ez dute argi uzten hori”, azaltzen du Amilsek.\nMundu ilun horretatik jaiotzen da ibaia. “Tinto ibaiaren berezitasuna da haren muturreko kondizioak jarduera biologikoak eraginak direla” dio Amilsek. Eta muturreko kondizio horiek ez dira edozein bizidunentzat modukoak. Tinto ibaian ez dago arrainik, anfibiorik, intsekturik. Izaki azidofiloen erreinua da. Algak, onddoak eta bakterioak dira nagusi. Errotifero arraro bat da ur horietako animalia bakarra.\nIkertzaileak hasieratik harritu zituen Tintoko uretan aurkitu zuten eukariotoen aniztasunak, batez ere algenak. Muturreko kondizio horietan ez zuten hainbeste algarik espero, batez ere metal astunen kontzentrazio handiagatik, toxikoak baitira. “Gaur egun, oraindik ez dugu azalpenik algen hainbesteko dibertsitatea uletzeko. Izan ere, algak eukariotoak dira, bakterioak baino askoz konplexuagoak. Baina, kontua da hor daudela. Baditugu ideia batzuk hori azaltzeko, baina frogatzea oso zaila izango da”.\nArg. Severo Ochoa Biologia Molekularreko Zentroko (UAM-CSIC)\nDauzkan muturreko kondizioengatik eta ezaugarri geologikoengatik, Marteren antzeko leku gisa izendatuta dago Tinto ibaia. “Lurrean dagoen Marteren analogo geokimiko eta mineralogiko onenatzat du komunitate zientifikoak” dio Amilsek. “Marten aurkitu den geokimika eta mineralogiaren zati garrantzitsu bat Tinto arroan ere badago”.\nAdibide esanguratsuena jarosita minerala da. Marten Opportunity ibilgailuak aurkitu zuen. “Tinto ibaian jarosita asko dago, eta han jarduera biologikoaren eraginez sortua da. Horrek ez du esan nahi Marteko jarositak ere jatorri biologikoa duenik, baina aukera hori irekitzen du. Bi sistemek, Tinto ibaiak eta Martek, gauza asko dituzte antzekoak, eta, beraz, batean gertatzen dena, kasu honetan Tinton, bestera estrapolagarria da”.\nMarteren analogo on bat izanik, hara bidaltzeko asmoz diseinatzen diren tresnak probatzeko ere baliatzen dute ikertzaileek. Bereziki bizia detektatzeko tresnak, baina baita bestelakoak ere. “Marten bizia detektatzeko tresna bat diseinatzen baduzu, baina ez bada gai Tinton detektatzeko, hobe da tresna hori Lurretik ez ateratzea”, dio Amilsek. “Hori da analogoen balioa. Ez dira errealitatearen berdin-berdinak, baina propietate asko dituzte berdinak edo antzekoak, eta balio dute tresnak probatzeko”.\nTinto ibaiaren inguruan Marterako diseinatutako tresnak probatzen. ARG.: Moonwalk/Consortium/Liquifer.\nEta lurpeko mundu ilun bizi hori aurkitzeak are gehiago estutu du Tintok Marterekin duen lotura. Amilsek argi du: “Ni sinetsita nago Marten badela bizia. Jakina, Tintokoaren berdina izango dela pentsatzeak ez du zentzurik, baina Tinton dagoen biziak aukera izango luke Marten garatzeko. Ziur nago. Noski, metodo zientifikoak frogak behar ditu; ez du ezertarako balio nik diodanak, baina arrazoizkoa da pentsatzea Marten bizia egon bada, edo baldin badago, antzeko propietateak izan ditzakeela. Adibidez, gaur egun, Marten, lurpean bakarrik egon daiteke bizia”.\nBeraz, Marten bizia aurkitzekotan, derrigorrezkoa litzateke zulatzea. “Hori da lurpean adituek eskatzen duguna. Ondo dago Marten bueltaka ibiliko diren autoak bidaltzea, baina horrela ez dugu bizirik aurkituko. Biziaren seinaleak lurpean egongo dira, eta misioak diseinatzen dituztenek badakite hori; zulatzea ez da ahuntzaren gauerdiko eztula, baina”.\nNASAren Mars 2020 eta ESAren ExoMars 2020 misioen helburuen artean badago lurpean begiratzea, baina lehenak metro bat baino gutxiago zulatuko du, eta bigarrenak bi metro. “Hori ez da ezer; bizia aurkitu nahi badugu, askoz sakonago iritsi beharko dugu. Tinton 600 metrora iritsi gara. Gorago ere dago bizia, jakina, baina biziak ura behar du, eta zalantza handiak ditut Marten bi metroko sakoneran ur likidoa egongo den. Nahiago nuke oker egongo banintz, baina nik uste dut berariaz zulatzera joango den misio bat beharko litzatekeela. Gaur egun, misioen arduradun politikoek ez dute horren alde egiten, arrisku handia duelako. Tinto ibaiko esperientziatik dakigu ongi zulatzea oso zaila dela. Gainera, lekua aukeratu behar da, eta justu hor zerbait aurkitzeko probabilitatea txikia da”.\nEdonola ere, Marte alde batera utzita, badute oraindik zer ikertua Tinto ibaian. Adibidez, Tinto ibaiaren beste muturra ikertzen hasi dira orain: padurak. “Aspalditik nuen gogoa han ikertzeko. Izan ere, han pH-a (azidotasuna) egunean bi aldiz aldatzen da” azaltzen du Amilsek. Marea igotzean, itsasoko ura Tinto ibaiko urekin nahasten da. “Nik uste dut paduretako kondizioak are muturrekoagoak izan daitezkeela. Ibaian gora, kondizioak konstanteak dira: pH-a ez da aldatzen, eta metalen kontzentrazioak ere ez. Interesgarria da jakitea zer gertatzen den etengabeko gorabeherak dauden ingurune horretan. Muturreko kondizio batzuetara egokitua dagoen izaki batek ez du etorkizunik. Ikusten ari gara oso gutxi direla gai hor bizitzeko”.\nTinto ibaian espero zitekeen baino askoz alga gehiago aurkitu dituzte. ARG.: Severo Ochoa Biologia Molekularreko Zentroa (UAM-CSIC).\nBiomineralizazioaren arloan ere ari dira lanean. “Badakigu Tinto ibaiko mikroorganismoek mineralak sortzen dituztela, jarosita adibidez. Bada, interes handia dago mikroorganismoek mineral horiek nola sortzen dituzten ikertzeko. Kontuan izan behar da geologoek gaur egun onartzen dutela ezagutzen ditugun mineralen bi heren jarduera biologikoaren eraginez sortzen direla”, dio Amilsek.\nBeste arlo interesgarri bat geobotanikarena da. Tinto ibaiaren inguruan bizi diren landareetan arreta jarrita dute, haiek ere muturreko kondizioetan bizitzeko gai direlako. “Kondizio horietara nola egokitzen diren jakitea oso interesgarria da. Adibidez, nola kudeatzen dituzten burdin eta azido sulfuriko kontzentrazio handiak”. Ikusi dute batzuek lortzen dutela metalak ez barneratzea. Beste batzuk, berriz, gai dira errizometan metatzeko. “Interesgarria da adibidez, fitoerremediaziorako, alegia, metalekin poluitutako lurrak leheneratzeko metodologiak garatzeko”.\nZulaketetatik ateratako materiala ongi ikertzen ere badute lana. “Urte asko beharko ditugu ateratako guztia aztertzeko, baina jarraituko dugu galdera asko daudelako oraindik erantzuteko”. Amilsentzat, une honetan garrantzitsuena lurpeko ekosistema hori ulertzea da. “Gezurra dirudien arren, lurpeko bizia Darwinek iragarri zuen duela 150 urte, baina orain oso gutxi arte, ez gara hasi hori ikertzen, inork ez zuelako sinesten harkaitz baten barruan bizia egon zitekeenik. Orain, badakigu baietz. Badakigu biosfera ilun hori hor dagoela. Baina zer garrantzia du? Zer neurri du? Zer eragin izan du Lurreko biziaren eboluzioan? Batzuek pentsatzen dugu agian bizia planeten barnealdean sortu zela. Baina, tira, oinarrizko kontu horiek ez dira berehalakoan ebazten. Kontua da datuak lortzen joatea, ikusteko zein den bidea, gero beste batzuek izan dezaten aukera beste behaketa batzuk egiteko”.


"Eibarren Aniztasuna Ikasgai" proiektua aurkeztu dugu gaur eguerdian - Ahotsak.eus\n"Eibarren Aniztasuna Ikasgai" proiektua aurkeztu dugu gaur, Eibarko udaletxean, Badiharduguk egindako eta AKEBAIk zein Eibarko Udalak babestutako lana. Eibarko aniztasuna jaso eta ezagutaraztea du helburu, eta euskarak integrazio-hizkuntza gisa duen balioa erakustea. 2019-2020 ikasturtean zehar 10 ikasle eta 10 guraso elkarrizketatu genituen, LHko zazpi ikastetxeetan, eta jasotako testigantzekin ikasmaterial txiki bat eta bi bideo hauek prestatu ditugu.\nBideo laburra (4 min):\nEta luzea (21 min):\nPrentsaurrekoan bideo laburra erakutsi dugu, eta proiektuaren nondik norakoak azaldu ditugu. Eibarren elkarrizketatutako guztien bideo-pasarte aukeratuak 101 L webguneko Eibarko orrian ikus daitezke, Euskal Herrian hitz egiten diren hizkuntzak jasotzeko sortutako proiektuaren barruan. Bi ikus-entzunezkoak eta ikasmateriala, berriz, Ahotsak Ikasgelan webgunean, Badiharduguk jasotako ondarea ikastetxeetara bideratzeko sortutako webgunean. Hona hemen ikasmaterialaren lagin bat:\nArgazkian, gaurko prentsaurrekoan bildutakoak: Eibarko Udaleko ordezkariak (AKEBAI, teknikariak eta zinegotziak), irakasleak eta Badihardugu elkarteko langileak. (Iturria: akebai.eus)


EAJ-PNV Gipuzkoako Batzar Nagusiak: MARKEL OLANO: “BILDUK EZ DU ORAINDIK ERANTZUN ZEIN IZANGO DEN GIPUZKOAN HONDAKINAK ERAGINKORTASUNEZ KUDEATZEKO MODUA”.\nMARKEL OLANO: “BILDUK EZ DU ORAINDIK ERANTZUN ZEIN IZANGO DEN GIPUZKOAN HONDAKINAK ERAGINKORTASUNEZ KUDEATZEKO MODUA”.\nEAJ-PNV batzarkide taldearen bozeramailearen iritziz, Bilduk herritarrak nahastu nahi ditu zenbakiekin eta ikerketekin; izan ere, bilketa- eta birziklatze-datuak nahastu egiten ditu, nahiz eta gauza bera ez diren.\nEAJ-PNV batzarkide taldearen bozeramaile Markel Olanok honela erantzun die Gipuzkoako EH Bilduren bozeramaileek hondakinen kudeaketari buruz egindako adierazpenei: “Bilduk bi urte egingo ditu laster Gipuzkoako erakundeak kudeatzen eta eper horretan atez ateko bilketa sistema herritar gehienen nahiaren aurka inposatzen saiatu da. Beraz, orain, legealdiaren erdian, herritarrei adarra jotzea da esatea atez atekoa Gipuzkoa osoan zalbaltzea lehentasuna ez dela, kosta ala kosta inposatu nahi izan duenean”.\nEra berean, EAJ-PNVren bozeramailearen iritziz, herritarrak mugitu dira, protesta egin dute eta 75.000 sinadura jaso dituzte eta, horren ondorioz, ezker abertzalea, orain, hasi da onartzen edukiontzien bidezko hondakinen bilketa. Dena dela, Bilduk herritarrak nahastu nahi ditu zenbakiekin eta ikerketekin; izan ere, bileta- eta birziklatze-tasak nahastu egiten ditu, nahiz eta gauza bera ez diren.\nMarkel Olanok, halaber, segidakoa azpimarratu du: “PIGRUG delakoaren eta egun indarrean dagoen Hondakinen Foru Arauaren helburua da Gipuzkoaren birziklatze-tasa % 60ra iristea. Beraz, arazoa hondakin-hondarra nola tratatu da: balorizazio energetikoaren eta zabortegien arteko hautua egin behar da”. Horren harira, Olanoren ustez, ezker abertzaleak zabortegien alde dago, nahiz eta Europako zuzentarauek debekatzen duten. Hau da, egun, ezker abertzaleak ez du ezer egin dauden zabortegiak ixteko eta, gainera, ez du esan nahi zabortegi berriak non irekiko dituen.\nAzkenik, EAJ-PNV batzarkide taldearen eledunak gogoratu du, jeltzaleak edukionien bitarteko bilketaren alde, kontzientziazioaren alde eta birziklatzearen alde daudela: “Bidezkoa da hondakinak gaika jasotzeko esfortzua egiten duten herritarrak txalotzea”.


naiz: agenda - Txikiteroen Jaia\n2019/10/03 - 2019/10/11\nTxikiteroen Jaia Bilbon egingo da urriaren 3tik 11ra, eta jarduera ugari egingo dira. Oraingoan, Euskal Museoak bat egingo du jaiarekin, eta klaustroko ateak irekiko dizkio Loroño Musikaltegiari, akordeoien kontzertu bat egiteko. Hitzordua urriaren 10ean izango da, 19:30ean, Bizkaiko erakundean.\nAkordeoiak klaustroan joko dituzte, eta ikusleek zenbait abestiz gozatzeko aukera izango dute. Bilboko Zazpikaleak, bertako tradizioak eta historiaz betetako museo bat ezagutzeko beste modu bat da hau.\nGainera, zikloan zehar, abesbatzak, otxoteak eta Bizkaiko zenbait kuadrilla ibiliko dira Zazpikaleetan, San Frantzisko auzoan eta Bilbo Zaharrean, jai hori ospatzeko.


WiFi erabiltzea ezkutuko armak eta bonbak hautemateko modurik errazena da Gadgeten berriak\nAzken urteetan argi geratu da gure hirietako gune desberdinetan eta lanpetuetan uste genuen segurtasuna uste genuena baino askoz txikiagoa zela. Hori dela eta, muturreko askok, dakigunez, gure bizilagunei kalteak eragiteko aprobetxamendua lortu dute. Une honetan ez dut uste beharrezkoa denik Frantzian edo Bartzelonan gertatutako erasoak gogora ekartzea.\nHori dela eta, ez da harritzekoa buruzagi askok beren agintaldietan segurtasuna ahalik eta gehien hobetzeko lanean jarri izana eta, denbora luzez frogatu den bezala, agian eraso mota honen aurkako arma onena da saihestu itzazu goiz oraindik planifikatzen ari direnean.\n1 WiFi arma erabakigarria izan daiteke lehergailu potentzialak hautemateko\n2 WiFi sistema hau objektu arriskutsuak% 99an detektatzeko gai da\n3 Bere ezarpena oso eraginkorra izan daiteke, batez ere espazio publiko handietan\nWiFi arma erabakigarria izan daiteke lehergailu potentzialak hautemateko\nDakizuenez, gaur egun mota guztietako aireportuek, mota guztietako geltokiek, portuek eta beste batzuek polizia indarrek nahiko zaintza handia izan ohi dute, edozein eraso prebenitzeko eta eragotzi dezakeena, betiere erabilitako teknologiak nolabaiteko modua antzeman dezakeen bitartean. anomaliarena. Orain badirudi hori hori guztia inoiz ikusi gabeko modu batean sinplifikatu daiteke WiFi-ri esker.\nGeltoki nagusi guztietan, erabilitako garraiobidea edozein dela ere, normalean WiFi sareak izaten dituzte. Eskerrik asko ikertzaile talde bati Rutgers Unibertsitatea (New Burnswick) aurkitu da poltsetan dauden arma, bonba edo bestelako produktu kimiko leherkorren presentzia oso modu merkean eta sinplean antzemateko teknologiarik errazena izan daitekeela.\nWiFi sistema hau objektu arriskutsuak% 99an detektatzeko gai da\nAntza denez eta talde honek argitaratu duen ikerketaren arabera, badirudi material horiek guztiek, edo gehienek gutxienez, normalean metalak edo likidoak dituztela eta material horiek WiFi seinaleekin modu oso zehatzean oztopatzen dutela, zerbait izan daiteke. Pertsona batek arma mota hau garraiatzeko erabiltzen duen edukiontzia, maleta bat, pakete bat ... hauteman denetik WiFi WiFi seinale batek erraz transferitzen duen material batez egina dago.\nHaien teoria frogatzeko, proiektu honen garapenaren arduradunek lan egiteko WiFi teknologia erabiltzen duen arma detektatzeko sistema zuzenean eraikitzea erabaki zuten. Gertuko objektu edo material batekin topo egitean gailuak igorritako seinaleekin gertatutakoa aztertzea bezain erraza zen ideia. Emaitza izan zen sistema honek gai arriskutsuak eta ez-arriskutsuak bereizteko gai zela% 99an..\nIkerlarietako batek zehaztutako xehetasun apur bat gehiago aztertuz, gaur egun garatu duten tresna oinarrizkoak gai dira objektu arriskutsuak% 99ko zehaztasunarekin identifikatzeko ez ezik, material arriskutsuen% 90ean ere identifikatzeko gai da, % zehaztasuna metalak direnak eta aldiz% 98 likidoak direnak.\nBere ezarpena oso eraginkorra izan daiteke, batez ere espazio publiko handietan\nGaur egun aireportu gehienek X izpien edo CT teknologia erabiltzen dute pertsona jakin baten maletak objektu susmagarriak izan ditzakeen egiaztatzeko. Tramankulu mota horien alde txarra da oso garestiak direla eta erabiltzeko zailak direla gune publiko oso handietan. Horren arabera Jennifer Chen, ikerketa honen egilekidea:\nEremu publiko handietan zaila da gaur egun aireportuetan aurkitzen diren bezalako ikuskapen azpiegitura garestiak ezartzea. Eskulana beti beharrezkoa da poltsak kontrolatzeko, eta eskulanak murrizten saiatzeko metodo osagarria garatu nahi genuen.\nOraingoz, ofizialki komentatu den bezala, proiektu honetan lan egiten duen taldearen ideia da hobetu WiFi armak hautemateko sistemaren zehaztasuna beraz, objektu baten forma hobeto antzeman eta alda dezakezu poltsetan dauden likidoen bolumena kalkulatzeko.\nArtikuluaren bide osoa: Gadgeten berriak » Teknologia » WiFi erabiltzea ezkutuko armak eta bonbak hautemateko modurik errazena da


Azaroko ostiraletan, Gozamenez - Altsasu - Guaixe.eus\nAzaroko ostiraletan, Gozamenez\nGuaixe 2018-11-09 11:19\nGaztetxoak gaztetxokoan. Argazkia: artxiboa.\nGazteen artean sexualitatearen ikuspegi positiboa zabaldu nahi duen programak azarorako hiru eskaintza ditu.\nEsperientzia ludikoen bidez gazteei “gure gorputzak eta zentzumenak plazer iturri eta komunikazio bide direla” azaldu nahi zaie. Uda partean, iluntzetan, Sakanako hainbat igerilekuetan ur festa goxoak ospatu ziren. Horiek ere Gozamenez programaren barruan. Eta azaroko aurreneko hiru ostiraletan udazkeneko eskaintza berritzen du. 12 urtetik gorakoei zuzendutako eskaintza.\nBeti ere, helburua garbi izanda: “gazteen sexualitatea ikuspegi positibo, adeitsu, plural eta aberasgarri batetik lantzea”. Izan ere, Gozamenez programak “sexualitatearen hainbat alderdiri buruzko hausnarketa eta eztabaida sustatu nahi du gazteen artean nahiz gazteen eta haien bitartekarien artean (familia, ikastetxea, komunikabideak...). Gazteen bizitzan sexualitateak duen tokia agerian utzi nahi du, gune publiko eta ohikoetan”.\nHorregatik, Sakanako Gozamenez Batzordearen udazkeneko eskaintza gazte gunean, taberna batean eta zineman izanen dira. Altsasuko Udalaren Kultura Zerbitzuarekin lankidetzan antolatu du eta udal bereko Gazteria Zerbitzuaren, Iruñeko Gozamenez Batzordearen eta Osasunbidearen laguntza izan du.\n17:00eta Zentzumen-ibilbidea: gynkana, murala eta dastatze beroa, Intxostiapunta gazte gunean.\n22:30ean Zentzumen gaua: Alicate, la gramola del amor (antzerki eta musika ikuskizuna), Haritza tabernan\nAzaroak 23 , ostirala\n21.45etan Zine foruma: Con amor Simon filma (16 urtetik gorakoenndako) eta ondoren foruma Bel Pozueta sexologoak gidatuko du.\n*Egitarau guztia doakoa da.


Arrate Egaña, bizitzaren garai basatiaz — Eibar.ORG | Eibarko peoria\nHemen zaude: Hasiera / Blogak / Nire uste harroan / Arrate Egaña, bizitzaren garai basatiaz\nArrate Egaña, bizitzaren garai basatiaz\nXabier Mendiguren 2005/10/13 09:46\n“Kixmi elurpean” kaleratu du Arrate Egañak (Errenteria, 1963), Urtezahar-gau batean gertatzen den abentura, ekintzaz eta zorakeriaz betea alde batetik, baina pertsonen barruan ere arakatzen duena, egileak dioenez “zaila baita emozioez mintzatzea”, nerabezaroan. Baita beste edozein adinetan ere.\nHaurrentzako zenbait liburu idatzi dituzu orain arte, eta helduentzat ipuin solteren bat. Honakoa, beraz, pauso berri bat da, bai luzerari, bai hartzaile izan dezakeen publikoari dagokienez.\nBai, hau da gazteentzako nire lehenbiziko publikazioa, eta argitaratu dizkidaten guztien artean luzeena. Dena den, behin istorioa eta ildoa aukeratu ondoren, hartzaile posiblea ahaztu egiten dut, istorioan eta idazketan erabat murgiltzeko; aldi berean idazle eta irakurle bilakatzen naiz.\nAtxagak aspaldiko elkarrizketa batean zioen ume zein gazteentzako idazteko, bere burua gaztez betetako antzoki batean irudikatzen zuela; irakurleak berari begira daude, zain. Nik nahiago dut bakardade hutsean idatzi, interferentziarik gabe. Ekoizpena amaitzean badakit, gutxi gorabehera, nori gustatuko zaion eta nori ez, eta ez da soilik adin kontua izaten (esaterako, aitak, zenbait gauza irakurtzean, herentzia kenduko ote didan beldur izan naiz maiz... )\nNeurriari begira, ipuinak idazten eroso sentitzen banaiz ere, ez zait gehiegizko aldaketa iruditu, ipuinak luzatu egiten baitzaizkit, joera hori dute. Ona izan da esperientzia, erakargarria zabaldu didan bidea.\nBenetako gertaeretan oinarrituta\nAspaldidanik zenuen istorio hau idazteko asmoa, ala bat-batean sortu zitzaizun ideia?\nAspaldiko ideia edo ideiak dira. Gazte aroko giroa eta bizipenak izan ditut gogoan, oso garai eta toki zehatzetan gertaturiko pasadizoak; den-denak ez dira liburu batean sartzen. Urte bakar batzuk aurretik zein ondoren, gauzak desberdinak izan direla uste dut.\nLiburukoak benetako gertaeretan oinarrituta daude; gordina eman dezake, baina halakoxea izan zen neure inguruko errealitatea. Hala ere, anekdotak gorabehera, eta inguruaz aparte, protagonistaren garapena eta peripezia interesatzen zaizkit.\nNerabeak dira liburuko protagonistak, eta neurri batean adoleszentzia bera bihurtzen da gaia, adin horretako ohiko kezka eta arazoak planteatzen direnez gero. Ze interes ikusten diozu nerabezaroari literaturaren ikuspegitik?\nOso aro emankorra da, konplexua, aberatsa. Helduen kontuetan murgildu nahi izaten dute, baina sarritan ez dakite xuxen nola mugitu mundu horretan; bestalde, ume giroa atzean utzi dute, baina ez zeharo; umekeriak egiteko joera dute oraindik. Giltzarri sasoia da. Maitasuna, errua, adiskidetasuna..., eta gainontzeko sentimenduak, berriak izan ez arren, nekez gobernatzen dira; mundua ezagutzeak eman ohi duen defentsarik ez dute, ikasten ari baitira.\nGainera, sentimendu horiek puri-purian daude, gordinki azaltzen dira, egiazki. Bizitzaren garai basatiena da, arras literarioa.\nBere identitatearen bila dabilen gazte bat agertzen digu nobelak, koadrila duelarik aldi berean erreferentzia eta muga. Koadrila idealizaturik dagoela iruditzen zaizu, ala ez zaizkiola aitortzen dituen dohainak ala...?\nAdin horretan koadrilak dioenak garrantzi handia du; baina protagonista akabuan konturatzen da lagunek ez dutela beti laguntza egokiena ematen. Berak lagunen aholkuen alde egiten badu ere, asuntoa ez da oso artez ateratzen.\nProtagonistak, bestalde, identitate berria sortu nahi du, esaten duzun lez, astiro mugitzen da inguruko zurrunbiloan, zintzo bilatzen du bere bidea.\nHala ere, liburuan ez da agertzen ez gaurko garaia, ez zuk 17-18 urte zenituenekoa. Esaiguzu zer garai aukeratu duzun eta horrek zergatiren bat ote duen.\nUrtea 1997a da.\nLiburuak oroitzapenak "70/80 hamarkadetakoak" eta izan ditudan ikasleek kontatutako pasadizoak batzen ditu. Data hori ez dago urruti, gertuegi ere ez; gauza batzuk atzean geratu dira, beste batzuk ez.\nTokia, berriz, ez da izendatzen, baina ez da zaila antzematen...\nErrenterian gertatzen da, nire haurtzaroko herrian, baina jakina da beste herri askotan ere antzeko giroa izan dela. Orereta, mendiz inguratuta egon arren, urbanoa zen erabat: asfaltoa edonon, lantokietako kea, ibai tindatua, farolen argi doratua...; politikoki oso zigortua izan zen eta kaleko mugimendu handikoa. Protagonista, hala ere, baserriko gazte bat da, arrotz bat ia.\nBeste liburu batzuetarako, niretzat esanguratsuak diren beste zenbait herri aukeratu ditut: Bermeo, Berbinzana, Lizarra... ; baina istorio hau Oreretan kokatu behar nuen ezinbestez.\nDrogak eta arazo politikoa ere agertzen dira. Dekoratu errealista baten nahitaezko elementuak direlako, ala bazenuen horiek agertzeko gogoa ere?\nDekoratu baino zerbait gehiago ere bada. Pertsonaiak giro horretan mugitzeaz gain, giroak berak ere nortasun zehatza dauka, bere funtzioa betetzen du. Era berean, bai, nire ustez sinesgarritasuna ematen dio istorioari, horrelakorik ezagutu baitut. Garai hartako Oreretan kokatutako istorio bat faltsua irudituko litzaidake politika aipatuko ez balu, are gehiago pertsonaien adina kontuan harturik. Hala ere, gai horiek ez dira istorioaren mamia.\nZergatik aukeratu duzu mutil bat protagonista eta kontalari? Erronka bat zenuen, beste sexuaren ikuspegitik idaztea, ala berez atera zaizu?\nOrain arte emakumeak izan ditut protagonista gehienak. Mutilaren azalean sartzea ez da desafio bat izan, istorioak berak eskatzen zidan; ez dakit ondo ala gaizki atera den, baina ez zait oso zaila gertatu.\nLiburu honen aurreneko bertsioetan probak egin nituen eta, azkenik, ohartu nintzen mutil bat nuela buruan, heroi izan nahi zuen anti-heroi bat, bere nahasmen guztiekin. Neska, Kixmi, horren kontrakoa da, besteak beste.\nAbortatzea da liburuan azaltzen den gai inportanteetako bat; gazteen artean arazo traumatikoa izaten segitzen duela iruditzen zaizu, ala sozialki konpondu samarra dagoela, ala...?\nLiburua ez da ez abortuari buruzko ez beste ezeri buruzko tratatu bat; fikzioa da.\nHala ere, entzun dut nerabeen haurdunaldiek gora egin dutela azkeneko hiru urteotan, preserbatiboa ez delako erabiltzen (erromantizismoa gutxitzen omen du...). Normalean, egoera horren ondorioak traumatikoak izaten dira; baita abortua ere, noski, gizarteak egun bidea erraztu duen arren.\nLiburuko neskak ideologia sendo bat dauka eta, hasiera batean, garbi ikusten du hartu duen bidea; baina ideologiaren azpian jende zehatza dago, kontuan hartu beharreko nortasun korapilatsuak, eta barruko hori ere miatu behar da. Kixmik, azkenik, seguru ez dagoenez, amaren herrira itzultzea erabakiko du. Horixe da hain zuzen protagonistek hartuko duten erabakirik zuzenena: aurretik pentsatu egin behar dute, beste pertsona batzuekin hitz egin..., erabaki zentzudun bat hartzeko eta laguntza izateko.\nGau bakarreko erritmo bizia\nUrtezaharretik Urteberrira bitarteko gaua da nobelaren denbora, eta horrek halako egitura eta erritmo zinematografikoa ematen dio, ezta?\nEgia da. Fotogrametan irudikatu dut istorioa, argazkiak nituen buruan, eszenak. Nire asmoa hori zen: erritmo biziz tratatzea, gaiagatik eta istorioagatik. Burura ekarri dit “Jo qué noche” pelikula: hanka sartzeek, bata bestearen atzetik, arazoak korapilatzen dituzte. Eta guztia gau bakar batean gertatuko da.\nHala ere, behin edo behin akzioa moteldu egiten da, protagonista etengabe ari baita ingurukoaz hausnarrean. Istripua ere akzioaren freno gisa erabili dut. Orein gaztea zapaltzeak haien emozioak kanporarazten ditu, neskarenak batez ere: tentsioak hitz eta malkoen bidez askatzen ditu. Une hori oso garrantzitsua da; hortik dator hain zuzen ere liburuaren izenburua. Ordu arte pertsonaiak ez dira komunikatiboak izan, adin horretan zaila baita emozioez mintzatzea "adin guztietan. Baina orduan neskak, sentimenduz gainezka, bihotzaren iturria ireki eta hitzak borborka aterako ditu, sugetzarretan bezala mintzatzearren. Ondorioz, haien egoerak hobera egingo du.\nAmaitzeko: gazteentzako nobela honen segida naturala helduentzako narratiba dela ematen du. Hala izango da?\nEz dut uste garapen logikorik dagoenik: umeentzat, gazteentzat, helduentzat..., ez da hain desberdina. Irakurtzea ere antzekoa da, garai batzuetan gustura irakurtzen duzu poesia, beste egun batean saiakera bat hartzen duzu, edo nobela bat, edo umeentzako ipuin bat. Egia esateko, ideiek ematen didate abiada, eta ideia horiek arbitrarioak izaten dira, batzuetan umeentzat egokiak, besteetan publiko helduago bat dute jasotzaile. Hala ere, gustura ibili naiz gazteentzat idazten, ea beraiek zer esaten duten...\nEuskal mitologian inportantea da Kixmi, baina liburu honetakoak ez du zerikusirik. "Kiss me" ingelesezko esaldiarekin du lotura.\nKaixo, norbaitek al daki zergatik jarri dion Kixmi izena pertsonaiari Arrate Egañak?


Sinistu ta autortuten dot, Jaungoicuaren Semia guizon eguinic, Jesucristo gure Jauna derichona, dala Jaungoico ta Guizon eguizcoa, legue zarrian guri esquinirico Mesias eguizcoa, igarlac aurretiyaz icusiya ta mundura gure oneraco etorreric, ta Mariya Birgiña guztiz Santiagandic jayoric gure erozpenaraco, curutzeco eriyotzia igaro gura izan ta eguiz igaro ebana, nundic biziyac ta illac juzguetara etorrico dan munduaren azquenian, au da onai betico atseguiña ta deungai betico nequia emoteco.\n2. 1900-1939 gipuzkera saiakera-liburuak kristdotriña 1905 0034\nÈ. Bai; baña ezta gure eguitecoa ura juzgatzea.\n3. 1940-1968 gipuzkera poesia azurm 0029\nPauso batera daukak\nhire azkeneko judizioa.\nHan duk negarra ta nekea,\nhan duk egarri handia\nta ura eskuen puntan\nta ezin aoratu.\nJuzgaturik hago, gizona.\nJaio hintzalako, heurekoia haizelako,\nmunduko ohiturengatik bildurtu haizelako,\namodioagatik birjina bat bezala.\n4. 1940-1968 gipuzkera poesia azurm 0029\nHeure balore guztia batu ta gero\nheure dretxoa deklaratu dukelako,\n(gizon bat zan Kafka)\njuzgaturik hago eta kondenaturik.\n5. 1940-1968 gipuzkera literatur prosa arti mundu 0192\nJoseperen arrapostua aguro dator:\n- Judizioa besteak isilik geratzen dira. Nik jarraitzen du Josepek boz haundietan, Nafarroako errege Antxo Nagusiak, Jainkoaren graziak ematen didan potereaz beztiturik, Kordobako kalifa Miramamolin turko negro beltz kobardea, Toledoko gatazka-lekuan preso hartu dudana, justiziaz juzgatuko dut.\n6. 1940-1968 gipuzkera literatur prosa etxde perpl 0021\n7. 1940-1968 gipuzkera saiakera-artikuluak k. enbeita 0076\nYAKIN'zale ta adiskideok, zuek juzga bidezkoa dan egun auetako YAKIN'en poza.\n8. 1940-1968 gipuzkera saiakera-liburuak txill hetah 0087\nGehienik, beraz, ixildu egingo naiz horrelakoak juzgatzean; edo apalki eta begi onez bere alde mintzatuko.\n9. 1940-1968 sailkatu gabeak bertsoak bertxapel 1967 0062\nizango da emen;\nizan bear du len,\ngaur ere iruritzen zait\nez degula azken.\n10. 1940-1968 sailkatu gabeak astekari eta hamaboskariak sm 00003\nAurrerantzean, Eibarko euskera juzgatu nai duanak, aipatutako lan oiek ondo azterto bearko ditu.\n11. 1969-1990 euskara batua antzerkia in: askoren artean: 4. literatur saiakera (antzerki laburra), 53-61 0058\nAbia gaitezen burrukara arbasoek egin izan zuten bezalaxe, Historiak juzkatuko gaituelako eta etorkizunak eskertuko; Txapela guztiona delako, Txapela gurea da!\n12. 1969-1990 euskara batua ikasliburuak uzei 0070\nInor ez da heretiko bezala kastigatua izango, aurrena eliz auzitegi batek juzgatua izan gabe.\n13. 1969-1990 euskara batua ikasliburuak uzei 0224\nEskumenezko pribilegioak, berriz, ez dira eskasagoak (Gorteak bakarrik juzga ditzake, haien zin-hitza nahikoa da lapurreta-salakuntza altxatzeko).\n14. 1969-1990 euskara batua haur-/gazte-literatura etxde 0111\n- Zergatik ez ni? Guztihau egia baldin ba da, bakoitzak juzga beza Aita Lafitten jokamoldea.\n15. 1969-1990 euskara batua literatur prosa b. hidalgo 0106\nHaurrak beren gurasoak maitatzetik hasten dira estreina; hazten diren heinean berriz, juzgatu egiten dituzte; batzutan barkatu ere egin ohi diete.\n16. 1969-1990 euskara batua literatur prosa b. hidalgo 0274\nNork altxatu zuen, bada, hura, besteen juzgatzeko?\n17. 1969-1990 euskara batua literatur prosa j.a. arrieta 0370\nBizitza ezagun bat, burutua, Historiak (ahal den neurrian, behinik-behin) finkaturikoa, hartu eta bere bihurgune osoa begirada bakar batez besarkatu ahal izatea; are gehiago, existentzia hori bizi izan zuen gizonak berori pisatu, haztatu, aztertu, une batez bederen juzkatu ere egiten dueneko une jakin hori hautatzea.\n18. 1969-1990 euskara batua literatur prosa x. galarreta 0028\nEtxera bihurtu ezkero, agian orduan izango naiz hiri honetan gozatutako balizko zoriontasuna juzgatzeko gauza, ordurako beranduegi izango bada ere.\n19. 1969-1990 euskara batua saiakera-artikuluak zabal 1973 0033\nHIZTEGIA presondegi: kartzela jujatuak: epaituak, juzkatuak preso altxatuak: preso jasotuak, emanak presoner: preso dena, zorigaitzez: zoritxarrez, maluroski aldatu: kanbiatu auzitegira jaukitu: auzitegira galdatu.\n20. 1969-1990 euskara batua saiakera-artikuluak txill 0225\n21. 1969-1990 euskara batua saiakera-artikuluak azurm 0149\nBaina ni, behialako lankideentzat mendebaletik pornografia lortuz errehabilitatu ahal izan duen gizona juzkatzeko, ez naiz kapaz sentitzen.\n22. 1969-1990 euskara batua saiakera-artikuluak zerbitzuan 1986 0021\n23. 1969-1990 euskara batua saiakera-liburuak herriaren lekuko 0241\nUnibertsitarioak eta idazleak zigortuak eta juzgatuak izan dira.\n24. 1969-1990 euskara batua saiakera-liburuak i. sarasola 0016\nBaina gertakari hau bere neurri zuzenean juzgatzeko, ezin da atera bere texto-ingurutik, hau da, 1955 inguruan euskal-literatura eta bereziki nobelagintza aurkitzen zen egoeratik.\n25. 1969-1990 euskara batua saiakera-liburuak azurm 0020\n. Beraz, irakurleria ezagutzeak ez du asko laguntzen, obra baten juzgatzerakoan eta esplikatzerakoan.\n26. 1969-1990 euskara batua saiakera-liburuak vill axmgl 0086\nBaina, faborez, kondairaren lehenbiziko erregela ez dezagun ahantz: joan mendeetako gauzak eta gertaerak orduko kontestuan juzgatu behar dira, orduko pentsakera, ideia eta mentalidadearen kontestuan, eta ez gure oraingo betaurrekoez.\n27. 1969-1990 euskara batua saiakera-liburuak uzei 0012\nHorregatik, irakurle bakoitzak bakarrik juzka dezake iharduera jakin bat bere ikasle-taldeentzat egokia den.\n28. 1969-1990 euskara batua saiakera-liburuak azurm 0201\nJokabide honen itxuragabekeria salatzen hasi beharrik ez dago orain: artea ez dago Autorearen eritzi sujetibuengatik juzgatzerik (Marx eta Balzac aipatzea aski da!), ezta gaiarengatik ere, modu hortan behintzat.\n29. 1969-1990 euskara batua saiakera-liburuak pio baroja 0140\nBere girotik juzgatzea ez da erraza.\n30. 1969-1990 euskara batua saiakera-liburuak azurm 0111\nZein inportantzia du haren ideologiak? Nola juzgatu haren ideologia?.\n31. 1969-1990 euskara batua saiakera-liburuak a. urrutia 0031\nc) Botere judiziala Bizkaiko egitura judiziala honela eratzen da: auzo mailan auzo-alkatea dugu; elizate mailan foru-alkateak izaten dira boteredunak; merinalde mailan korregidoreordea eta merinoa daude eta azken mailan korregidorearen auzitegia; hortik gora Valladolideko kantzelaritzan eta Bizkaiko epaitegi berezian juzgatzen dira helegiteak.\n32. 1969-1990 euskara batua saiakera-liburuak azurm 0078\n33. 1969-1990 gipuzkera saiakera-liburuak lab 0072\nLe malentendu orain 25 urte zerbait zala uste izan ba zan, gaur onela juzgatzen du.\n34. 1969-1990 sailkatu gabeak bertsoak pelota 0032\nain dago itxusi,\nobe nuke asi.\n35. 1969-1990 sailkatu gabeak egunkariak j. aierbe 0001\nBertsotan ari zirala, alako batean, onoko-au kantatu zien Saiburu`k ururei: Ezkongai daude Kazkazuri ta Pedro ta Txirrita zarra, beti juzkatu izandu danez oso iruko azkarra.\n36. 1969-1990 sailkatu gabeak astekari eta hamaboskariak hemen 1987 0001\n37. 1969-1990 sailkatu gabeak astekari eta hamaboskariak x. lete 0001\nPentsamolde horren zer eta nolatasuna garrantzitsu izanik, ez da ordea garrantzitsu ordenamendu txukun bati atxikia doalako; txukuntasun hori da gutxiena pentsamoldea bera aztertu eta juzgatu nahi badugu, iritzi politiko, gizartetsu eta moralak jokoan jarriko ditugu, eta orduan bakoitzak bere iritzi hoien arauera bertsolaria onartu edo gaitzetsi lezake.\n38. 1969-1990 sailkatu gabeak hilabetekari, noizbehinkariak,..... euskadi obrera 1977 0001\nHola juzkatu behar da Tarradellas Presidentearengan Generalitatearen legitimitate historikoa onartzea.\n39. 1991> euskara batua ikasliburuak filosofia/1 00369\n1. Gustua ederra dena juzgatzeko ahalmena da.\n40. 1991> euskara batua ikasliburuak artearen historia/dbh 00012\n41. 1991> euskara batua haur-/gazte-literatura p. aristi 00062\n- Zapatila pare bat! haserretu zen Aurora, inor juzkatu aurretik bere historia jakin behar da, bere iragana.\n42. 1991> euskara batua haur-/gazte-literatura p. aristi 00062\nLegeek orain bertan egindakoa juzkatzen dute, baina pertsona batek hori zergatik egin duen jakin behar da! Lapurtzea baino bekatu handiagoa da Keniako Tximeletari zapatila pare bat ukatzea.\n43. 1991> euskara batua haur-/gazte-literatura p. alberdi 0059\nBere buruarekin lehian ziharduela, bat-batean, zinema-areto baten aurretik igarotzean, argia egiten zitzaiola juzkatu zuen.\n44. 1991> euskara batua poesia m. zinkunegi 00167\nKaixo amatxo une ttiki bat\nnator zuri lapurtzera\npoliki asko etorri zera\ndenok beti laguntzera\ngutaz pentsatzen beti zaudenik\nez noa ni juzgatzera\ngauzak zuri kontatzera\nerabakia zaila da eta\nnator zuri esatera\nburutapenak ugari ditut\neta laguntza eskatzera.\n45. 1991> euskara batua literatur prosa h. cano 0034\nErromantiko batzuk zirenik ere ezin juzga, baina ez zitzaien horretarako larregi falta.\n46. 1991> euskara batua saiakera-liburuak k. morales 00225\n47. 1991> euskara batua saiakera-artikuluak j. intxausti 00268\nJakitekoa izango litzateke, Ameriketako triskantza fisiko eta kulturala nola juzkatu zuen, eta jakitekoa ere, adibidez, beste euskaldun erbesteko batek, Aita Vitoriak, hartaz esandakoez zuen iritzia.\n48. 1991> euskara batua saiakera-artikuluak a. lertxundi 00091\nBaina nor naiz ni poema bakar batek eragin didan inpresioa extrapolatu eta poeta baten artegintza eta obra osoa juzkatzeko, bigarren mailakoa dela esanez?\n49. 1991> euskara batua saiakera-liburuak i. uribarri 00460\n50. 1991> euskara batua saiakera-artikuluak m. zalbide 0171\nNola juzkatu behar ditu irakasleak beren gabeziak?\n51. 1991> euskara batua saiakera-liburuak m.a. unanua 0053\nGarai zaharretan. ertaroan eta garai klasikoan berdin agitzen zen hipnosi-egoera deituaz juzkatzen duena (...).\n52. 1991> euskara batua saiakera-liburuak m.a. unanua 0054\n- Hipnosi-egoerak, estrainiamenduak ikuslea bere onetik atera edo egiten baitu ez dio errepresentatzen denarekiko urruntasunik hartzen uzten, juzka dezan: bere kontzientzia dramarekin batera datza, identifikatuta, eta obrakoa fatalidade gisa antzezten zaio, destinuaren kontzeptuarekin ahaidekotzen duela.\nBeste herri eta kulturak geure kulturaren parametroez juzkatzeko joera izaten dugu.\n54. 1991> euskara batua saiakera-liburuak s. ott 0120\nArtzainak ardiak estaltzeko inolako kontrolik egiten ez badu ere, bere trebetasuna ardiek hilabete horretan munduratzen dituzten arkumeen kopuruaren arabera juzgatuko dute.\n55. 1991> euskara batua saiakera-liburuak p. iztueta 0115\nBaina, egiazki, formula ilun honek ez du inolako edukin positiborik; horregatik erabili ahal izan dut arestian, gure geroko azterketek emango dizkiguten emaitzak ezertan aurretiaz juzgatu gabe.\n56. 1991> gipuzkera saiakera-artikuluak bbarand 00018\nLarratxo bailara ori egin zanean bururatu bazan ur ori goiko soroan ondo artuta jarri izan bazan plazaren erdian zeinek juzgatu ze balio zeukan gaur, bertan edateko eta batez ere, udara partean jendea ugari izango zan ontzia artuta eta ur bila jetxiko zana.\n57. 1991> sailkatu gabeak egunkariak dnoticias 1997 0050\nNon ditugu presentatutako lanak, noraino daude epaimahaikoak jantziak lanak juzkatzearren.\n58. 1991> sailkatu gabeak egunkariak f. ibargutxi 0055\n59. 1991> sailkatu gabeak egunkariak tx. garmendia 0048\n60. 1991> sailkatu gabeak hilabetekari, noizbehinkariak,..... bertsolari 1992 0004\nGaldekizun honen erantzunetan ere oso zabal juzkatu dituzte gauzak eta batzuek zehatzegi ere bai.


Hainbat orduz Behobiako muga blokeatu dute euskal herritarrek Tsunamiren deia jarraituz\nTsunami Democrátic taldeak Herrialde Katalanak banatzen dituen Frantziar eta Espainiar estatuen arteko muga blokeatzeko deia egin zuen astelehenean. Asteartean, Euskal Herria eta Frantzia banatzen dituen Behobiako muga ixtera ere dei egin du.\nTsunami Democratic-ek hiru eguneko protesta amaitutzat eman du\nBiriatuko peajean 20 minutuz ibilgailu blokeoa izan zen\nTrafikoa geldotzen hasia da jada Ipar Euskal Herriko noranzkoan\nEider Mendozak muga blokeatzearen deia "errespetatuko" duela esan du\nJosu Erkorekak muga libre uztea eskatu du\nEuskal Tsunamia Telegram kanala sortu dute\nEuskal Herriko toki desberdinetan elkartzeko eta Behobiako muga blokeatzeko deia egin dute\n"Behobiako muga inposatua kolapsatu dezagun"\n"Ocupem Behobia" deialdia\n09:45 · 2019-11-13\nTsunami Democratic-ek astelehenean abiatutako ekimenak Espainiako Estatua iparraldeko mugan Europatik bakartua uztea lortu duela adierazi du sare sozialetan zabaldu duten azken oharrean.\nHilaren 11tik 13ra Espainiaren eta Frantziaren arteko bi bide nagusiak blokeatu dituzte Katalunian, eta horri Behobiako blokeoa gehituz gero, Espainiako Estatua aislatuta geratu dela ospatu dute.\n09:38 · 2019-11-13\nBiriatuko peajetik 100 metrotara\nUrruñako Leclerc saltegian biltzeko deia egina zuen Tsunamic Demokratikoak 18:00etarako, “Barraskilo operazioa” izenpean. 100 laguneko talde batek bilkura egin ondoren –jendarmeak inguruan zebiltzan, irriz– autobiderako bidea hartu zuen. Biriatuko ordainlekua 50 auto inguruk 20-30 minutuz blokeatu zuten pasabidea. Frantziar poliziak “erraz” desegin zuen bost kilometroko ibilgailu ilara.\n22:27 · 2019-11-12\n18:00etan zegoen deialdia egina, eta ordurako auto ilarak nabarmenak ziren. Ez-ohiko kamioi trafikoa ibili da egunotan Behobiako mugan, asko Nafarroan barrena etorrita. Ziurrenik Katalunian Jonquerako muga moztu izanak izan du zerikusirik.\nTsunami Demokratikoak egindako deiari erantzunez, hainbat gidarik A8a moztu dute Oiartzungo ordainlekua igaro berritan. Talde txiki ugaritan hainbat orduz luzatu da blokeoa, azpiko txio eta bideoetan ikus daitekeeenez.\nBehobia-Pausuko Peagea blokeatua Tsunamic Democratic mugimenduak deituta... pic.twitter.com/iCIHSlJesf\n— Mikel Asurmendi (@masurmendi) November 12, 2019\nIrun aldetik mugaren panorama: bide bat hutsik, beste bidean (Lapurditik Gipuzkoara) kamioiak geldi #EuskalTsunamia #OcupemBehobia #Tsunamidemocratic #TsunamiDemokratikoa @argia pic.twitter.com/3lkhuUEwlh\n— Estitxu Eizagirre (@eeizagirre) November 12, 2019\nLapurdira bidean ibilgailuak multzo txikietan sakabanatuta, orain geldi orain barraskilo abiaduran. Aurkako norabidean, autopista hutsik. Irudi fantasmagoriko ederra. pic.twitter.com/SR5XGp7JiI\n— ARGIAk 100 urte (@argia) November 12, 2019\nAutopista bloketatu dute herritarrek Euskal Herrian @tsunami_dem-en deialdiari jarraituz. #EuskalTsunamia#Tsunamidemocratic#TsunamiDemokratikoa pic.twitter.com/xgvpNIE1Hu\n17:33 · 2019-11-12\nTrafiko astuna dagoela ohartarazi du Twitterreko erabiltzaile batek. Euskal Tsunamiak 18:00tarako jarri du ekimena hasteko ordua, baina lehen kotxeak agertzen hasi dira jada.\n#Tsunamidemocratic deialdia gaur arratsaldean Biriatuko mugaldean. Trafikoa motela da dagoeneko. Kamioi ilarak Irungo ordainlekutik gertu Nafarroako N-121 errepidean istripua izan delako. Gerturatzen. @tsunami_dem @HamaikaTb pic.twitter.com/qU8MF0CRny\n— Ekhi Atorrasagasti Ugarte (@maripetralin) November 12, 2019\n16:06 · 2019-11-12\nEider Mendoza Gipuzkoako Gobernantza diputatua eta foru bozeramaleak ez du ez aldeko, ez aurkako balorazioarik egin Behobiako muga blokeatzeko asmoz egindako deialdiaren inguruan. Bai adierazi dio COPE irratiari "protesta egiteko eskubidea errespetatzen" duela. Balorazioak gertakaria burutu ondoren egingo dituela adierazi du.\n15:39 · 2019-11-12\nJosu Erkoreka Eusko Jaurlaritzako bozeramaileak Behobiako muga libre uztea eskatu du duela ordu gutxi egindako agerraldian, hedabide ugarik argitaratu dutenez. Eskatu du "zirkulazio askearen eskubidea" errespetatzea, eta jakinarazi du Jaurlaritza ez dela horrelako ekintzak egitearen aldekoa.\nEgoeraren aurrean zerbait egingo duten ala ez galdetu diotenean, erantzun du "itxaron"egingo dutela, mugimenduak ekarriko duen eraginaren arabera, eta "elkarretartzeak baimenik baduten ala ez jakin arte".\nJosu Erkoreka, gaur eman duen prentsaurrekoan\n15:00 · 2019-11-12\nMugikorreko Telegram aplikazioan Euskal Tsunamia kanala sortu dute.\nBertan deialdien berri ematen ari dira.\n14:52 · 2019-11-12\nTelegram aplikazioko Euskal Tsunamia kanala sortu dute, eta bertatik Euskal Herriko hainbat puntutan Behobiako muga blokeatzera joateko egingo diren elkarretaratzeen berri eman dute. Hona herrietako elkarretaratzeak:\n- Oiartzunen, 18:00etan ordainsaria pasata.\n- Donostian, 17:30ean Garbera merkatal gunean elkarrekin joateko.\n- Deustun, 16:20an Erriberan, arraun taldeko pabelloian.\n- Bilbon, 16:30ean Miribillako parkinean, Bilbao Arenaren goiko partean.\n- Ondarrun, 16:00etan Zaldupetik.\n- Lekeition, 16:15ean Mandaskan.\n- Durangon, 17:00etan Tabirako parkinean.\n- Gasteizen, 16:00etan Amaian zentroan.\n- Urruñan, 18:00etan Leclerc-eko aparkalekuan.\nHorrez gain, deialdi gehiago badaude Twitterreko #EuskalTsunamia edo #TsunamiDemokratiko traolen bidez informatzea eskatu dute.\n12:46 · 2019-11-12\n"Barraskilo operazioa" eman diote izena Euskal Herrian deitutako deialdiari, eta 18:00etan biltzera deitu dute jendea, Oiartzungo A8ko peajearen ondoan. Helburua errepidea moztu eta Hendaiarantz bidea egitea da, 60 kilometro orduko abiaduran.\n"Katalunia eta Euskal Herriarentzako eskaintza demokratikoaren garaia da. Horregatik estatuari argi esaten diogu Spain sit and talk", irakur daitete oharrean. Nabarmendu dute arazoa ez dela ez Katalunia ez Euskal Herria, baizik eta Espainia, "ez delako gai bizi duen lurralde auziari irtenbide demokratikoa emateko". Bi herrion kasuan, gatazkaren irtenbidea autodeterminazio eskubidea errespetatzean datza, beren hitzetan.\n12:45 · 2019-11-12\nKataluniako hainbat herritarrek astelehenetik dihardute Jonquerako muga blokatzen. Asteartean Frantziako Polizia oldartu zaie, muga desbloketatzeko saiakeran; Espainiako Estatuko aldean Mosso d' Esquadra eta Guardi Zibila elkarlanean ari dira ekintzaileen aurka eta autopista libratzeko saiakeran.\nEgoera hori izanik ere, Tsunamiak ekintza mantentzen duela adierazi du: Sare sozialen bitartez, N-II errepidearen eta AP7 autopisten arteko bidegurutzean elkartzeko deia egin du blokeoari jarraipena emateko; eta aurki helarazi duten ohar bidez Euskal Herria eta Frantzia arteko Behobiako muga ixtera ere dei egin dute.\nKanal hauetan artxibatua: Independentismoa | Katalunia independentziarantz | Hendaia | Behobia auzoa\nNafarroako Gobernuak gaztelaniazko hedabideak bultzatzen ditu publizitate instituzionalarekin\nJose Blanco ministro ohiak Alfonso Alonso fitxatu du bere aholkularitzako presidente izateko\nKatalunian "errege espainiarra inpunitatez paseatzea" galerazten saiatuko dira ostiralean\nUnibertsitateko irakasleen prekarietatea\nNUPek eta EHUk aldi baterako irakasle gehiago dituzte, legeak baimendutakoa baino


Elkargoak badator kide diren pertsona guztiengana irekitako lan-batzordeetako interes profesionaleko eremu desberdinak landuz. Nafarroako Gobernuaren Parte-Hartze Herritarreko Zerbitzuarekin mantentzen ditugun erlazioetatik, sortu da kolaborazio Hitzarmen bat, bi entitateen artean.\nElkargotik jada lan-batzorde hau onarpen-gradu altuarekin abiarazi da kideen artean eta lan egiten ari da kolaborazio bateko zimenduak ezarriz, ez bakarrik elkargoaren kide direnen intereserako, baizik eta gizarte guztirako ere.\nZientzia Politikoetako lan-batzordea\nZientzia Politikoetako lan-batzordeak espezifikoki Zientzia Politikoan erdiratutako jardueretan lan egiten duten pertsonetako talde batek eratuta da. Bere helburua Elkargoari zabaltze ekintzak proposatzea eta gure lurraldearen estamentu guztietan diziplinaren presentzia handiagoa sustatzea.\nEra berean, ikastaroak eta heziketa jardunaldiak antolatzea du helburu, eta Zientzia Politikoetako lizentziadunak, bai administrazioen eremuan, bai antolaketa sozial, politiko eta/edo sindikaletan presentzia profesionala garatzea da.\nLan-batzorde hau jada finkatu da Elkargoan periodikoki egiten diren jarduerak antolatuz; hitzaldiak, jardunaldiak eta Gizarte-Zientziekiko erlazionatutako pertsona guztientzako intereseko izan daitezkeen ikastaroak.\nElkargotik sortu nahi dugu jarduera desberdinak jasotzen dituen informazio profesionaleko talde bat; kongresu-jarduerak, argitaratutako liburuak, ikastaroak, Masterra, lan-eskaintzak eta ikerketa-lehiaketak. Honela elkargoaren kide guztiei igor dakiekeen informazio oinarria landu ahal izango dugu. Zuen kolaborazioa behar dugu informazioa ibili ahal dadila.\nGaur egun informazioa ikastaroen gainean, lan-eskaintzen, gaur-gaurko berrien, biltzen duten hainbat pertsonak ditugu, baina pertsona gehiago izan nahi ditugu. Sare sozialak eta informazio-bidalketa indartzea gustatuko litzaiguke. Zenbat eta gehiago parte izan, informazio hori balio gehiago izango du. Zure denborako minutu batzuk baduzu eta laguntzean interesatuta bazaude jar zaitez gurekin harremanetan eta nola lagundu dezakezun ikusiko dugu.\nBaita ere animatzen zaitugu parte izatera modu puntualean Zientzia Politikoak eta Soziologia, ekitaldiak, kongresuekin, jarduera hezigarriekin, mintegiekin, lan-eskaintzekin, bekekin erlazionatutako informazioarekin, liburu argitalpenekin, erakusketekin...\nGainera zure jardueren zabaltzea edo buruan dituzun ideia haiek egin dezakegu ere. Iritzi artikuluak, edo prentsan agertzen diren artikuluak bidal diezazkigukezu eta guztiontzako interesa izan daitezkeen pentsatzen duzuna ere. Gizarte-Zientziekiko erlazionatutako edozein material izango dira ongi etorriak eta lagunduko duzu gure gizartean sortzen den eta batzuetan beharrezkoa den baina zabaltzearekin kontatzen ez duen informazioa dinamizatzen.\nMaterial hauek guztiak bidal diezazkigukezun helbide honetara:


kritiken hemeroteka » Garai bateko koadro obsesiboa\nGoizuetan bada gizon bat / Patziku Perurena / Alberdania, 2010\nGarai bateko koadro obsesiboa Leire Lopez Ziluaga / Berria, 2010-07-25\nAitortu behar dut ez diedala gehiegi erreparatzen kanten hitzei eta, musikaren aldean, garrantzi gutxi ematen diedala. Horixe gertatzen zait Mikel Laboarekin ere. Kanta klasikoak jotzean, haren gitarraren minimalismoa eta kantaera izan dira beti atentzioa eman didatenak, eta ez hitzek, haien kalitatea ukatzen ez dudan arren. Hala ere, batak ez baitu bestea kentzen, oso interesgarria iruditu zait Patziku Perurenak Donostiako musikariak ezagutarazitako Goizuetan kantaren gertakariei buruz idatziriko liburua. Hogeita bost bat urtez aritu da idazlea kantaren inguruko bilaketa egiten artxibo eta abarretan: protagonistak nor izan daitezkeen, zer egin zuten, non bizi izan ziren… Besteak beste, Berdabio, Trabuko eta honek hildako gizonaren ustezko izen-abizenak ematen ditu, haien bizitzako zenbait pasarte ere aipatzen ditu, eta haien hariari tiraka eraikitzen du liburua. Lehenengo bien kasuan, sinesgarria egin zait kantan azaltzen direnak Joseph de Echagarai eta Juan Fermin de Aguinaga direla, baina ez Tontotxo deitzen omen zuten hildakoaren kasuan. Kasu honetan, idazlea argudio sendorik gabe ibili dela iruditu zait, Trabukok hildakoa Francisco Villanueva izan zela frogatu nahian, baina, frogak eman beharrean, usteak adieraziz bata bestearen atzetik.\nLiburua aipatutako hiru gizonen hariari tiraka eraiki duela esan dut, eta hari luzea da erabiltzen duena, artxiboetan bilatutako bestelako datuak ematen baitizkigu liburuan, askok istorio nagusiarekin zeharkako harremana baino ez badute ere, eta oso zeharkakoa batzuetan. Horrenbestez, XVIII. mendeko Euskal Herriko txoko bateko bizimoduaren zehaztasun ugari ematen dizkigu, eta, nork bere inguruko aldaketak eginda, gure aurrekoak nola bizi izan ziren ikasteko aukera ona da eskaintzen diguna.\nDena dela, nire ustez, Perurenak egindako bilaketan bertan dago liburuaren istorio nagusia. Egileak informazio bila egindako bidaietan, Berdabioren eta Trabukoren istorioa zekiten herritarrekin izandako elkarrizketetan, xehetasunik txikiena ere emateko ahaleginean. Izan ere, liburu guztiz obsesiboa da Goizuetan bada gizon bat hau, eta horixe da gehien gustatu zaidana, orrialdez orrialde ikusi baitezakegu idazleak aztertutako gaiarekin duen obsesioak mugarik ez duela. Hogeita bost urteren lanaren ondoren ikasitakoa bakarrik kontatu izan balu, lehendik gaiaren inguruan zeuden kontakizunak baino kontakizun zehatzago bat baino ez genuke izango, baina hori egin beharrean, bilaketaren beraren istorioa eraikitzen du, eta, ematen dituen datu guztiekin (batzuentzat garrantzi gabekoak izango direnak), idazleak berak gaiarekin duen lotura jarraituko dugu liburu osoan zehar. Liburua gehiegizkoa da, eta gehiegizkotasun horretan urrunegi joan dela iruditu zait batzuetan, esate baterako, istorioko protagonistekin ia zerikusirik ez duten pertsona bik amodio kontuengatik duten epaiketako testigu guztiek esandakoa aipatzerakoan.\nLiburua koadroa izango balitz, Trabuko eta Berdabio erdian marraztuta egongo lirateke beharbada, baina beste pertsona eta objektu askoren neurri ia berean; eta besteak ere xehetasun handiz marraztuak egongo lirateke, eta begiak protagonistak galduko lituzke batzuetan, han zeudela gogoratu arte. Beraz, istorio nagusia hari moduan hartuta edo, bestelako istorio asko kontatzen ditu liburuak, artxiboetako pasarte luzeak tartean. Liburua ez da egokiena Goizuetan gertatutakoei buruzko istorio azkarra irakurtzeko, baina istorioa abiapuntu gisa hartuta sasoi hartako kontuetan galdu nahi duenak, nik bezainbeste disfrutatuko duela uste dut.


Espainiarrak gainerako europarrak baino gehiago bizi dira, baina osasun txarragoa dute | Consumer\nEspainiarrak gainerako europarrak baino gehiago bizi dira, baina osasun txarragoa dute\nZahartzeari buruzko Europako Txostenak bizimodu osasungarriak sustatzea gomendatzen du\narabera: Asteazkena, 2003ko ekainaren 25a\nEspainiarrak dira Europako bizi-itxaropenaren buru (82,31 urte, italiarrak baino hiru urte gehiago eta hungariarrak baino ia hamabi gehiago), baina osasun txarrez urte gehien bizi dituztenak ere badira (11,67, EBko batez besteko 8,37ren gainetik hiru). Hori adierazten du atzo Bruselan aurkeztutako Biztanleriaren Zahartzeari buruzko Europako Txostenak. Txosten horretan, bizitza kuantitatiboaren bizitza bizitza osasuntsuaren edo aurreikusten den urte kopuruaren itxaropenarekin alderatzen da, eta ez da gorabehera handirik izango.\nAzterlan horrek Europako hamaika herrialdetako datu demografiko eta soziosanitarioak biltzen ditu estatistika alderagarriekin, eta biztanleriaren zahartzearen arazoari aurre egiteko pistak eman nahi ditu. Izan ere, Espainiako eta nazioarteko lehen alarmak piztu ditu. Hala, gizarte- eta osasun-politikaren, bizimodu osasungarriak sustatzearen, gaixotasunei aurrea hartzeko, tratamendu medikoetarako sarbidea hobetzearen eta helburu terapeutikoak dituen ikerketa sustatzearen arloetan ahalegin koordinatuak egitea gomendatzen du.\nTxosten honek arazo ugari eta sarritan paradoxikoak planteatzen ditu. Espainiaren kasuan, bizi-itxaropena oso handia da bai jaiotzean (82,31 urte, Europako handiena), bai 65 urte betetzean (hirugarrena, 18,83 urte, Frantzia eta Italia baino hilabete gutxi batzuk lehenago), baina datu positibo horrek badu beste alde bat: bizi-itxaropen osasuntsua, oso luzea bada ere (70,64 urte, hirugarrena, Italiako 71,2 eta Frantziako 70,7aren atzetik).\nHain zuzen, Espainiako adindunek berek nabaritzen dute akhkeen pisua; izan ere, 65 urtetik gorakoen % 42k baino ez du uste osasuna ona edo bikaina denik. Frantziarren %76k, britainiarren %60k eta alemanen %50ek egiten dute. Bitartean, paradoxa Italian gertatzen da, %19 baino ez baitu, eta 71 urte baino gehiagoko bizitza osasungarriaren itxaropena du.\nBaina ez da paradoxa bakarra; izan ere, hilkortasun- eta morbilitate-kausetan, inork ez du zalantzan jartzen tabakoaren erantzukizuna, non espainiarrek (helduen herenak erretzen du) palma negatiboa eramaten baitute. Hala ere, Mediterraneoko dieta bezalako faktoreen ondorio onuragarriengatik, Espainiako heriotza-tasa kardiobaskularra, 100.000 biztanleko 229, frantziarraren ondorengo bigarren txikiena da (178).\nbizitza osasuna zahartzea


EiTB Kultura Flash-ak – Musika bulegoa\nEiTB Kultura Flash-ak\nEzagutzera eman nahi duzun musika proposamen bat baduzu gogoratu Musika Bulegoak 2016tik EiTB Kultura Flash-en eduki musikalen informazioa kudeatzen duela. Minutu bateko iraupena duten bideo hauek asteburuan ospatzen den kontzertu bat gomendatzen dute. Zure kontzertua atal honetan azaltzeko, informazioa Kulturkliken agendara igo behar duzu esteka honen bidez.\nMusika Bulegoak proposamen musikal bat aukeratuko du astero irizpide hauek kontuan hartuta:\n– Lehentasuna izango dute asteburuan antolatzen diren kontzertuek.\n– Euskal Herriko artisten partehartzea. *Euskal Herriko eragileek antolatzen dituzten kanpoko artisten kontzertuak ere iragarri ahal izango dira.\n– Youtuben, erabilgarria den materiala eduki behar dute.\nHonako kontzertu hauek lehenetsiko dira:\n– Izaera bereziko estreinaldiak, disko-aurkezpenak…\n– Ordainpeko kontzertuak\n– Musika Bulegoko bazkideen parte-hartzea: musikariak, enpresak, aretoak, etab.\nLurraldeen arteko berdintasuna mantenduko da (euskararen eremu geografikoa kontuan hartuko da), baita estilistikoa ere (pop-rocka, folk, world music, klasikoa eta garaikidea, guztiak bere ikuspegi zabalean).\nGogoratu Musika Bulegoan 500 bazkide baino gehiago daudela, musika programazio zabala dago eta eduki hau astero berritzen dela. Horregatik, kontuan izan Kulturklik-era informazioa igotzeak ez duela bermatzen zure proposamenak EiTB Kultura Flash-ean agertuko direnik.


Indarkeria sexista eta gazteria, elkarrizketa Norma Vázquezekin\nNorma Vázquez (Mexiko, 1960). Psikologoa eta familia-terapeuta. Sortzen Consultoríako zuzendaria, indarkeria sexistan eta emakumeen ahalduntzean aditua.\nZein da tratu txarren errealitatea Euskal Autonomia Erkidegoko bikote gazteen artean?\nIndarkeria sexista gero eta gazteagoen kontua dela diote askotariko hainbat iturrik. Eusko Jaurlaritzako Herrizaingo Saileko Genero Indarkeriaren Biktimei Laguntzeko Zuzendaritzaren 2009ko urteko txostenaren arabera, 2009an, 18 eta 30 urte bitartekoak izan ziren bikotekidearen edo bikotekide ohiaren indarkeriaren biktima izan ziren emakumeen %35. Askatasun sexualaren aurkako erasoen kasuan, zifrek adierazten dutenez, emakumeak zenbat eta gazteago izan, haientzako arriskua orduan eta handiagoa da. Izan ere, bizi izandako indarkeria agerian jarri duten biktima guztien %68k 30 urtera arteko adina dute.\nDatuok zera adierazten dute: indarkeria sexista ez dagoela “dagoeneko gainditurik”, eta ez dela “iragandako belaunaldiekin” zerikusia duen zerbait. Indarkeria sexista arazo larria da. Haren biktimak gero eta hezkuntza gehiago jasotzen duten eta mundu publikoaren etsaitasunari aurre egiteko tresnak dituzten neskak dira; hala ere, eurengan, modernoak ez diren estereotipoek eta jokaerek diraute. Zehazki, aintzat hartu behar da neska eta mutil gazteek ezartzen dituzten harremanek ez dutela elkarrekin bizi diren bikoteen jarraitasun- eta konpromiso-maila, edo gazteek elkarrekin hartu-emanean aritzeko guneak eta bikote helduenak ez direla berak (institutua, jai-giroa...).\nZein dira bikote batean tratu txarrak daudela adieraz dezaketen zantzuak?\nEskasia ekonomiko larritik eratorritako gizarte honetan, aisiarako eskubidea balio garrantzitsu bilakatu da. Gizarte-errealitate berria egokia da emakumeen eta gizonen artean, teorikoki, bederen, askatasunean eta elkarrenganako onarpenean oinarrituta egon beharko liratekeen harremanak ezartzeko. Hala ere, emakumeek ez dute herritar-izatearen senik, eta, gainera, berdintasuna lortuta dagoela dioen diskurtsoa errotuta dago gazteen artean. Horrek guztiak etsaitasun-giroa sortzen du emakume gazteentzat, eta gizonen nagusitasuna bizi behar izaten dute horren estimu handia duen aisiaren espazioan eta denboran.\nGiro horretan, ligatzeko hurbilketekin nahasten diren indarkeriazko jokaerak normalizatuta daudela azaleratzen da: mutilen ustez, neska bat erakartzeko, “dena da zilegi”; neskek EZ! esateko eskubidea ez dago guztiz errotuta. Horregatik, neskak ez dira guztiz errudun sentitzen eskubide hori gauzatzean, baina kontrol-jokaerak onartzeko mezu kontraesankorrak jaso ditzakete. Nahasmendua errotu egiten da eurengan, eta, ondorioz, isiltasuna dator.\nBa al dago gazteen bereizgarri den tratu txarren portaerarik?\nNerabeen edo gazteen ezaugarri zehatzak kontuan hartuko baditugu, beharrezkoa da gogoratzea aldi horretan ideal erromantikoak duen garrantzia, bai eta esperientzia-eza ere, hau da, aldi horretan lehenengo harremanak bizi izaten hasten direla. Faktore horiek guztiak direla-eta, indarkeria-adierazmoldeak maitasun- edo interes-zantzuen atzetik ezkuta daitezke, edo horiekin nahastu.\nZein da prebentzioaren egitekoa bikote gazteen barruko tratu txarrak antzeman eta ekiditeko?\nPrebentzioa funtsezkoa da. Baina prebentzio horretan gazteengan dauden konplexutasunak kontuan hartu behar dira: batetik, lanbidean garatzeko prestatuago daude, baina gabezia handiak dituzte berdintasun emozionalaren eta berdintasunezko tratuaren arloan eta, bestetik, indarkeria sexistan agerbide berriak sortu dira.


Ezta amets gozoenetan ere – Tropela.eus bloga\nBidaltzailea:Raul Perez\t 2014-09-01\nTxirrindularitza lasterketa bateko antolatzaileak proban inolako ezbehar larririk ez izatea, eta nola ez, izarrez betetako tropela aritzea izaten ditu helburu nagusiak. Eta izar horiek ikuskizuna eman dezaten, bide batez. Bada Espainiako Vueltako zuzendari Javier Guillenek nekez amestuko zuen apirilean edo maiatzean lehen astearen ondoren Espainiako Vuelta dagoen bezala egotea. Pil-pilean. Itzulia hasi aurretik bost izen nagusiak zirenak, Quintana, Valverde, Contador, Rodriguez eta Froome minutu erdiaren bueltan dira.\nLehen hamarren artean dauden gainerako ziklistek ere aipamena merezi dute: Anacona kolonbiarra laugarren da, Valdelinareseko etapan erakustaldia emanda. Aru zazpigarren da; Giroan podiumera igo zen eta Vueltan ez da oporretara etorri italiarra, zorionez. Gesink holandarra zortzigarren dugu; berarentzat Vueltan aritzea bada nahikoa garaipen; ez ahaztu bihotzeko arazoengatik txirrindularitza behin behinean utzi behar izan zuela denboraldi hasieran. Gesinken atzetik Uran dugu; azken bi Giroetan podiuma zapaldutakoa. Top 10arekin bukatzeko, nor eta joan den urteko Espainiako itzulian bere burua ezagutzera eman zuen Barguil frantziarra. Eta lehenengoa eta hamargarrenaren artean, minutu eta 26 segundo, 86 segundo besterik ez.\nZorionez, Mikel Nievek ere eusten dio. Leitzarra 11. postuan da. Oraingoz, Froome taldeburuaren mesedetan lan egin beharko du Nievek, baina ikusi beharko Froomek eutsiko dion, Valdelinaresen une txarra pasatu baitu. Tourrean, Haimar Zubeldia izan genuen lehen hamarren artean eta euskal ziklismoa une zaila igarotzen ari den honetan, Mikel Nieve onenen artean ikustea garrantzitsua litzateke. Eta pozgarria.\nDezepzioen atalean Garmin-Sharp taldea sar liteke, Daniel Martin, Talanski eta Hesjedal taldean egonda, lastima da haietako inor lehen postuetatik gertuago ez egotea. Hala ere, egiari zor, lanerako etorri dira Garminekoak; Hesjedal ihesaldietan sartzen ari da eta Martin oilarrengandik gertu dabil mendiko etapetan. Evansek ere azkarregi esan dio agur sailkapen nagusiari; australiarrak ziurrenik maiatzean lehiatu zuen azkenekoz hiru asteko proba bat (Giroa).\nBigarren astea erabakigarria izango da ziurrenik Espainiako Vueltan. Hasteko, asteartean erlojuz kontrakoa eta asteazkenean, Aralarreko igoera.\nBidaltzailea:Raul Perez 2014-09-01 Hemen argitaratua:Espainiako Vuelta, TxirrindularitzaEtiketak: Anacona, Contador, Froome, Valverde


Argitaratu dira etxez etxeko laguntza zerbitzua lizitatzeko enpresen txosten teknikoen balorazioak — Oñatiko udala\nArgitaratu dira etxez etxeko laguntza zerbitzua lizitatzeko enpresen txosten teknikoen balorazioak\nEskaintza ekonomikoen plikak astelehenean irekiko dira\nAurrera darrai etxez etxekako laguntza zerbitzua kontratatzeko lizitazio prozesuak. Arloan diharduten sei enpresa aurkeztu dira. Pasa den otsailean ireki ziren enpresek osatutako txosten teknikoen plikak eta bakoitza aztertu ondoren, kontratazio mahaiak balorazioa egin du. Alde batetik, zerbitzua emateko proiektua bera baloratu da eta bestetik, langileak kudeatzeko proiektua.\nZerbitzua emateko proiektuaren baitan, enpresa eta udalaren arteko koordinazioa, harrera integraleko programak, zerbitzuko jarduerak emateko antolaketa, programa gauzatu eta erregistratzeko dokumentazioa, jardute protokoloak, erabiltzaileari ematen zaion arreta ebaluatzeko programak, enpresak aukeratutako kalitate programak eta beste zenbait puntu baloratu dira. Langileak kudeatzeko proiektuaren baitan bestalde, langileen lan baldintzak, lanbide ziurtagiria lortzeko edota euskara ikasteko langileei ematen zaizkien erraztasunak, etengabeko prestakuntza programa eta lan arriskuak prebenitzeko planak neurtu dira.\nAipagarria da txosten teknikoaren balorazioan gehienera lortu zitezkeen 60 puntutik, 59 lortu dituela enpresetako batek, EULENek hain zuzen ere. Balorazioan bigarren puntuaziorik altuena lortu duen enpresarekiko 10 puntuko aldea dauka. Guztira, esan bezala, 6 enpresa aurkeztu dira etxez etxekako laguntza zerbitzua emateko lizitaziora. aurkeztutako txosten teknikoaren balorazio puntuazioak Udaletxeko iragarki taulan dauden ikusgai. Era berean, eskaintza ekonomikoen plika edo kartazalak irekitzeko hitzordua ere finkatu da. Astelehenean izango da, 12.30tan, Udaletxean.\nEtxez etxekako laguntza zerbitzua ezintasun maila ezberdina duten pertsonei eskaintzen zaie, etxeko garbitasunetan, bazkaria prestatu edota jantzi eta beren burua txukuntzeko astean hainbat orduz eskaintzen den laguntza zerbitzua. Helburua, zerbitzuaren onuradun direnen autonomia maila mantentzea da, etxean bizi direla, behar duten laguntza eskainiz. Gaur egun, 70en bat herritar, familia dira etxez etxekako laguntza zerbitzua jasotzen dutenak. Horretan lanean berriz, 34 lagun ari dira.\nEULEN enpresak betetzen du egun etxez etxeko laguntza zerbitzua Oñatin. Baina kontratua, urtea amaitzearekin bukatuko denez, lizitazio berrirako prozesua martxan da.


15 « maiatza « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 15 maiatza 2019 17:00\nPrentsaurrekoa. Udal Musika Bandaren ‘Sforzando’ kontzertua aurkeztea\nParte hartzaileak. Udal Musika Bandaren zuzendari-laguntzaile Iker Olazabal; eta eszena zuzendari Mafalda Saloio\nEguna. Osteguna, maiatzak 16\nTokia. Felix Petite antzokia\nHarrera ekitaldia Frantziako Bergerak hiriko ikasleei\nSenideek, erakundeek eta herritarrek omenaldia egin diote Aranbizkarrean erasoa jasan ondoren hil zen emakumeari\nAlkateak ikerketan laguntzeko eskatu die herritarrei, erantzuleak atxilotzea lortzearren\nGaur eguerdian, elkarretaratzea egin da Pilar Anguloren heriotza gaitzesteko, Urrezko Zeledonen plazan; izan ere, joan den igandean Aranbizkarrean erasoa jasan zuen emakumea atzo hil zen. Udalak haren omenez deitutako ekitaldian senitartekoek, erakundeek eta herritarrek hartu dute parte, eta samina adierazi dute gertatutakoagatik.\nBost minutuko elkarretaratze isila bukatu ondoren, Gorka Urtaran alkateak ikerketan laguntzeko eskatu die herritarrei, gertakariak argitu eta erantzuleak atxilotzea lortzearren. “Ahal den guztia egin behar da, herritarren laguntzak eta poliziaren lanak ahalbidetuko dezaten justizia irmoa izatea, gaur herritarrak izan diren bezain irmoa”, adierazi du. Antzeko iritzia adierazi dute Pilarren lehengusuek, erasotzaileak lehenbailehen atxilotu ditzaten espero baitute.\nKontzejuei harrera San Isidro Nekazariaren eguna dela eta\nKategoriak: Sailkatu gabea — Komunikazio Zerbitzua / Servicio de Comunicación — 14:04\nGasteizko udaletxean harrera egin zaio “Elorriagako Kapareen Biltzarra” kontzejuen elkarteari, San Isidro Nekazariaren eguna dela eta. Alkateak, Udalbatzako eta beste erakunde batzuetako kideekin batera, Gasteizko udalerria osatzen duten kontzejuek eta menpeko toki erakundeek nekazaritza ingurunea zaintzeko egiten duten lana goraipatu du. “Gasteiz hiri bat baino gehiago izatea ahalbidetzen duzue”, esan du Gorka Urtaranek.\nSaskibaloiko Euroligako ‘Final Four’\nMaiatzaren 17tik 19ra bitartean, Saskibaloiko Euroligako ‘Final Four’ jokatuko da Gasteizen, eta kontinenteko saskibaloi ekitaldi garrantzitsuenaren hiriburua bihurtuko da lehenengo aldiz historian.\nFernando Buesa Arena pabilioian, Mendizorrotza kiroldegian eta Andre Maria Zuriaren plazan, Espainia plazan eta Foru plazan jarritako ‘Fan Zone’ guneetan, senior eta juniorren hainbat lehiaketa jokatuko dira, eta beste jarduera batzuk ere egingo dira; hori dela eta, pertsona ugari bilduko dira aipatutako lekuetan, parte hartzen duten taldeen jarraitzaileak barne.\nKirol ekitaldia arazorik gabe garatu dadin, eta segurtasun betekizunak eta mugikortasuna bermatzeko, ibilgailuen zirkulazioa mugatu egingo da Fernando Buesa Arenaren inguruko eta erdialdeko zenbait kaletan, behar bezala baimenduta eta akredituta dauden ibilgailuak salbu.\n1. Aparkatzeari eta zirkulazioari dagozkien aldaketak\nFernando Buesa Arenaren ingurua:\nMaiatzaren 17ko (ostirala) 00etatik maiatzaren 20ko (astelehena) 3.00etara, trafikorako itxita egongo dira kale hauek: Zurbanoko atea (Hezeguneen ibilbidetik A-4001 errepideraino), Kontzeju kalea (Larraganetik Zurbanoko ateraino) eta Biosferaren ibilbidea.\nMaiatzaren 17ko (ostirala) 00etatik eta maiatzaren 19ko (igandea) 14.30etik aurrera, gutxi gorabehera 24.00etara arte, bi egunetan, trafikorako itxita egongo dira kale hauek: Hezeguneen ibilbidea eta Zurbanoko atea (Betoñuko atetik Hezeguneen ibilbideraino). Baimendutako ibilgailuak baino ezin izango dira igaro, kale horietan dauden enpresa eta establezimenduetara joateko.\n2. Maiatzaren 17ko 6.00etatik maiatzaren 20ko 3.00etara, aparkatzea mugatuko da Zurbanoko atean, Hezeguneen ibilbidean eta Biosferaren ibilbidean.\nMaiatzaren 17ko 8.00etatik maiatzaren 20ko 6.00etara, kale hauek oinezkoentzat izango dira, ohikoez gain: Errege atea, San Frantzisko kalea, San Frantzisko aldapa, San Bizente aldapa, Goiuriko plaza, Kanpokale Berria, Aska kalea, Prado kalea, Andre Maria Zuriaren plaza, Mateo Moraza kalea, Olagibel kalea (Agirre Lehendakariaren kaletik Bake kaleraino), Independentzia kalea eta Alaba Jeneralaren kalea.\nMaiatzaren 16ko (osteguna) 6.00etatik maiatzaren 19ko (igandea) 24.00etara, aparkatzea mugatuko da San Frantzisko aldapan, Olagibel kalean (Gernikako Estatutuaren kaletik Agirre Lehendakariaren kaleraino) eta Gernikako Estatutuaren kalean.\nAipatutako kaleetan dauden garajeetara sartu eta bertatik irtetea baimenduko da. 7.00etatik 9.30era sartu ahalko da aipatutako oinezkoentzako alderdietan zamalanetarako, maiatzaren 19an (igandea) izan ezik.\nOinezkoentzako aldeetatik pasatzen ari direnean, salbuespenez baimenduta daudelako, ibilgailu gidariek arretaz gidatu beharko dute, abiada motelean eta beti ere oinezkoen lehentasuna errespetatuz.\nHiriko beste alderdi batzuk:\nZenbait aparkaleku erreserbatu eta seinaleztatuko dira zehazten diren egun, ordutegi eta leku hauetan:\na) Aparkaleku erreserbatuak. Aparkatzen utziko da zehazten diren egun, ordutegi eta leku hauetan, eta behar bezala seinaleztatuko da hori:\nGaztelako atean, Ciudad de Vitoria hotelaren alboan, maiatzaren 13ko (astelehena) 6.00etatik maiatzaren 20ko 24.00etara.\nEl Boulevard merkataritza zentrorako sarbidean, Sercotel Boulevard hotelaren fatxada nagusian, maiatzaren 13ko (astelehena) 6.00etatik maiatzaren 20ko 24.00etara.\nTarragona kalean, Bartzelona kaletik kalearen amaierara arte, maiatzaren 15eko (asteazkena) 6.00etatik maiatzaren 20ko 24.00etara.\nUleta kalean, Jardines de Uleta hotelaren fatxadan, eta Maite Zuñiga kalean, Lasarteko atearen noranzkoan, hotelaren atzealdean, maiatzaren 15eko (asteazkena) 6.00etatik maiatzaren 20ko 24.00etara.\nAmadeo Garcia de Salazar plazan, Mendizorrotzeko kiroldegitik gertueneko aparkalekuetan, eta Lasarteko atean, kiroldegiaren atzealdean, maiatzaren 14ko (asteartea) 10.00etatik maiatzaren 19ko (igandea) 24.00etara.\nAutobus-geltoki zaharrean, Herrandarren kalean eta Jose Mardones kalean, maiatzaren 17ko (ostirala) 10.00etatik maiatzaren 19ko 24.00etara.\nManuel Iradier kalean, maiatzaren 17ko (ostirala) 10.00etatik maiatzaren 19ko 24.00etara.\nTxile kaleko 3. eta 5.ean, maiatzaren 18ko (larunbata) 13.00etatik 24.00etara\nB)Debekatu egingo da zirkulazioa Tarragona kalean, Bartzelona kaletik kalearen amaierara arte, maiatzaren 15eko (asteazkena) 6.00etatik maiatzaren 20ko (astelehena) 14.00etara.\nGarraio publikoa. Kirol lehiaketak eragindako alderdietatik ibilgailu partikularrez ez ibiltzea gomendatzen zaie gidariei, eta TUVISAk, Euskotrenek eta Finalaren antolakuntzak berak prestatutako garraiobideak erabiltzea. Fernando Buesa Arenan egiten diren partidetara ibilgailu pribatuz ez joatea komeni da.\nTaxiak eta bizikletak. Taxi geltokiak egokituko dira Hezeguneen ibilbidean, Zurbanoko atearen ondoan, baita bizikletentzako aparkalekuak ere, Zurbanoko atean —Biosferaren ibilbidera iritsi aurretik— eta Biosferaren ibilbidean —Kutxabanken eraikinaren aurrean—.\nDibertsitate funtzionala dutelarik mugikortasun murriztukoentzako txartel urdina duten pertsonek aparkalekuak izango dituzte pabilioiaren ondoan, A-4001 errepidetik gertuen dagoen sarreran, Kontzeju kalearen ondoan; nortasun agiria, aipatutako txartela eta partidarako sarrera aurkeztu beharko dituzte.\n4. Salmenta ibiltaria\nBeharrezko den baimenik gabe jardunez gero kaleko salmentan, edo hartan zehaztutako baldintzak betetzen ez badira, Gasteizko udalerrian salmenta ibiltaria arautzeko Ordenantzaren 32. artikuluan eta hurrengoetan zehaztutako zigorrak jarri ahalko dira, edo gurditxoak nahiz bestelako tresnak aldi baterako bahitu edo atzeman; isun hori jartzea erabakiz gero, harik eta ordaindu arte aplikatuko da bahitura.\nOrobat, tresnak garraiatu eta gordetzean sortutako gastuak (30 euro) titularraren kontura izango dira, eta aldez aurretik ordaindu beharko ditu, bahitutakoak berreskuratzekotan.\nSalmenta Ibiltariari buruzko Udal Ordenantzaren 14. artikuluari jarraituz, debekatuta dago laser erakusleak, megafonoak, jostailuzko pistolak, vuvuzelak, pirotekniako artikuluak eta beste edozein produktu saltzea, pertsonen osasun zein segurtasuna arriskuan jartzen badute; horiek bahitu egingo dira, Udal Ordenantzaren 39. artikuluan xedatutakoari jarraituz.\nHalaber, kaleko edo aldi baterako saltokietan ezingo da ez piercing ez tatuajerik (azala zulatu ala ez) egiterik izango, ez eta ustez sendatzeko edo prebentzioko gaitasuna duten kosmetika produkturik saltzerik ere, baldin eta horien etiketak merkaturatzeko eskatzen den gutxieneko informazioa ematen ez badu.\nIngurumena kutsa dezaketen osagaiak dituzten salgaiak bahituz gero (pila elektrikoak, aerosolak eta abar) 30 euroko zorra sortuko da.\nGuztiz debekatuta dago diktadura, terrorismoa eta jarrera-matxistak goraipatzen dituzten objektu edo produktuak eta, azken batean giza eskubideen kontrakoak direnak erakutsi, saldu eta iragartzea.\nOstalaritza establezimenduak (tabernak, kafetegiak..).\nMaiatzaren 17an eta 18an, Final Four dela eta, bi orduz atzeratuko da ostalaritza establezimenduak ixteko ordua, alkatearen 2019ko otsailaren 25eko dekretuarekin bat etorriz.\nMaiatzaren 17ko (ostirala) 10:00etatik maiatzaren 20ko 6.00ak arte, debekatu egiten zaie Fan Zone gunetik (Erdi Aroko hirigunea eta Zabalgunea) hurbil dauden taberna, kafetegi eta establezimendu publiko guztiei kanpora atera daitezkeen beirazko botila, edalontzi edo ontzietan zein latetan zerbitzatzea edariak, eta plastikozko ontziak (erabilera bakarrekoak edo birziklagarriak) baliatu beharko dituzte.\nKomunak zabalik eduki beharko dituzte, jendeak erabili ahal ditzan, baita behar adina bider garbitu eta txukundu ere.\nMahaitxoak jartzeko baimena duten establezimenduei gogorarazten zaie lekuen txukuntasuna beren ardura dela; mahaiek ez dute inola ere eragotziko antolatutako kultura ekitaldiak normal gauzatzea, eta ezingo dira kokatu pertsonen segurtasuna arriskuan egon daitekeen lekuetan.\nJanariak, pintxoak eta bestelakoak prestatu eta gordetzeari dagokionez, kontu eta arreta handiz bete beharko dira Osasun Sailetatik aginduta dauden neurriak, toxikapenik gerta ez dadin.\nBai barran ateratzen diren janari-edarien prezio zerrendak, bai mahaietara ateratzen direnenak ageriko lekuan jarrita eduki beharko dira, jendaurrean. Orobat eduki beharko dira arauzko erreklamazio orriak.\nKalean jarritako saltokietan janari eta edariak saltzeko, udal baimena beharko da, eta bete beharreko arau tekniko-sanitarioak bete. Baldintza horiek betetzen ez badira, administrazioak esku hartuko du, eta salgaiak bahitu ahal izango ditu.\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 11:19\nUdalak mila baloi banatu ditu Mendizorrotzeko “Basket Capital” baloi-festan\nKategoriak: Prentsa oharrak — Komunikazio Zerbitzua / Servicio de Comunicación — 07:16\nKlub guztietako 600 haurrek baino gehiagok aldarrikatu dute saskibaloiarekiko beren pasioa ekitaldian\nGaur arratsaldean ‘Basket Capital’ baloi-festa egin dute Mendizorrotzako kiroldegian, bi aste eskas falta direla Arabako hiriburuan Saskibaloiko Euroligako Lauko Finala egiteko. Ekimena VG Basket Capital kanpainaren barruan dago, eta 600 haurretik gora hurreratu dira;, haiekin batera, haien entrenatzaileak, gurasoak eta parte hartu duten klubetako arduradunak ere bazeuden. Guztira, 1.300 pertsona baino gehiago.\nGuztira, “Vitoria-Gasteiz!” marka eta “VG Basket Capital” logoa dituzten 1.000 baloi eman dizkie Udalak ekitaldian parte hartu dutenei. Gainera, Oihan Vega DJaren animazioa izan dute, eta baloiekin boteka jardun dute Queen taldearen “We will rock you” kantaren eta San Prudentzioko danborradaren doinuari jarraitzeko.\nGorka Urtaran alkateak eskerrak eman dizkio “Gasteizko eta Arabako saskibaloiko harrobi osoari”, “funtsezkoa baita erreferente izan gaitezen saskibaloiaren esparruan, Estatuan, Europan zein munduan”. “Gasteizen saskibaloiarekiko pasioak hazten jarrai dezan entrenamendu bakoitzean eta partida bakoitzean jartzen dituzuen ahaleginari, lanari eta gogoari esker gara saskibaloiaren hiriburua”, esan die. Alkatearekin batera, Kiroleko zinegotzi Estibaliz Canto, ahaldun nagusiorde Pilar García de Salazar, Arabako Saskibaloi federazioko lehendakari Luismi Corresek eta zenbait kluben eta talderen ordezkariek (Saski Baskonia, Araski, Sáenz Horeca Araberri eta Zuzenak, besteak beste) ere hartu dute parte.


Women In Black Ekintza | Indarkeria matxisten aurkako mailako martxa\nWomen In Black Ekintza\nPosted on 13/09/201513/09/2015 by marcha7nmadrid\nIrailak 2an Mujeres Imperfectas-ek performance egin zuten. Ordu eta egun berean Estatuko hainbat kale eta plazetan emakumeon deialdia izan zen ere. Emakume ezberdinek sufrimendu beraren aurrean salaketa egin zuten: hilketa matxistak.\nHemen duzue nolakoa izan zen Madrilgo ekitaldia eta honekin ere Azaroak 7ko Martxarako deialdia egin nahi dugu.\n“Berrogeita hamar emakume beltzez jantzita, berrogeita hamar emakume doluz jantzirik Madrilgo zentru jendetsuko espaloi batean etzanda. Aski dela esateko. Gure gorputzekin etxeko indarkeria ez dela esan dugu, indarkeria matxista dela; ez direla heriotzak, erailketak baizik; emakumeen hilketak, emakume izateagatik, feminizidioak direla. Gure gorputzekin kasu bakanak ez direla esan dugu, terrorismo matxista baizik. Nola ausartzen dira Estatua eta gizartea bizirik nahi gaituela esaten? Estatua konplizea da berdintasun politiketan %40eko aurrekontu mozketa egiten duenean: komunikabideak konplizeak dira emakumeak hil egiten garela esatean, hiltzen gaituztela esan beharrean; eta gure gizartea ere konplizea da bere isiltasun eta axolagabetasunean. Hau guztiagatik eta emakumeok pairatzen dugun indarkeria matxistekin nazkatuta gaudelako kalera aterako gara Azaroak 7an”.\n← Martxarekin bat egin!\tUtzi erantzuna Utzi erantzuna\tZure e-posta helbidea ez da argitaratuko. Beharrezko eremuak * markatuta daudeIruzkin Izena * E-posta * Webgunea CAPTCHA Code *\nAzken bidalketak\tWomen In Black Ekintza\nMartxarekin bat egin!\nIruzkin berriakArtxiboak\t2015(e)ko iraila\nIndarkeria matxisten aurkako mailako martxaIndarkeria matxisten aurkako mailako martxaIndarkeria matxisten aurkako mailako martxaLoPERSONALesPOLÍTICO egindako web-a Irudia: Niki de Saint Phalle Kartelak: feminicidio.net Itzulpena: Arantxa Elizondo eta DoceMiradas\nWebgune honek beste batzuen cookieak erabiltzen ditu esperientzia eta zerbitzu hobea eskaintzeko. Nabigatzean cookien erabilera onartzen duzu.Onartzen dut Informazio gehiagoCookien politika


Merkataritzako ordutegien auzian, Konstituzio Auzitegira jotzeko eskatu dute sindikatuek\nuriola.eus 2014-09-25 15:02 Ekonomia-Lana Bilbo\nUdalbatzarrean Bilboko turismo guneen izendapena eztabaidatu den bitartean, kanpoan, udaletxeko eskaileretan, protestaldia burutu dute ELA, LAB, CCOO eta UGTek deituta. Sindikatuek ez dute “ulertzen” Bilboko Udalaren “jarrera”, euskal gizartzeak, euskal merkatariak eta kontsumitzaileek “nahi ez dutenean dendak igande eta jaiegunetan zabaltzea”.\nLangabezi sarirako eskubiderik ez dutela salatu dute etxeko langileek Eusko Jaurlaritzaren aurrean\nuriola.eus 2014-09-25 13:00 Ekonomia-Lana Bilbo\nEragile sozial, politiko eta sindikalek elkarretaratzea egin dute goizean, Bilboko Eusko Jaurlaritzaren egoitzaren aurrean, etxeko langileak "langabezian geratzen direnean laguntza eskubiderik ez dutela" errefusatzeko.\nOtxarkoaga eta Uribarriko auzokideek "kezka" agertu dute metroaren 3. lineako obren atzerapenagatik\nuriola.eus 2014-09-23 12:00 Ekonomia-Lana Bilbo\nOtxarkoagako Familia Elkarteak eta Uribarriko Gure Etxea Auzo Elkarteak ohar baten bidez jakinarazi dutenez, Bilboko Metroaren 3. lineako lanak geldituta daude; "ez dago mugimendurik eta langile kopurua asko jaitsi da". Gauzak horrela, 2016rako metro izango ez duten "kezka" helarazi dute.\nBizkaibuseko sindikatuek mobilizazioak iragarri dituzte\nuriola.eus 2014-09-22 11:50 Ekonomia-Lana\nForu Aldundiari duela urtebeteko akordioa apurtu eta 200 lanpostu kolokan jartzea leporatzen diote sindikatuek. Bi manifestazio deitu dituzte, urriaren 3tik aurrera bederatzi greba egun, eta erantzunik ezean, urriaren 27tik aurrera etenik gabeko greba.\nAurtengo abuztuan %9,8 ostatu gau gehiago izan dira Bilbon\nuriola.eus 2014-09-22 11:00 Ekonomia-Lana Bilbo\nBilboko hotel eta hostaletan 192.838 ostatu gau zenbatu ditu joan den abuztuan Eustatek, iaz, epe berean baino %9,8 gehiago. 2013an, 17.176 ostatu gau izan ziren.\nErantzunak: 1 (Urtzi Urrutikoetxea)\nLABek Osakidetzako ospitaleetan egindako itxialdien kanporaketa salatu du\nLAB Sindikatua 2014-09-19 12:00 Ekonomia-Lana\nBerriz ere, Osakidetzako Zuzendaritzak poliziaren indarra erabili du langileon aldarrikapenak isilarazteko. Atzoko egunean, hilak 18, Gurutzeta, Basurtu, Usansolo, Donostia, Txagorritxu eta Santiago ospitaleetan buruturiko itxialdiak Ertzaintzak desalojatu zituen.\nUrtzi Martinez eta Jon Telletxeari elkartasuna adierazi die LABeko Nazio Biltzarrak\nLAB Sindikatua 2014-09-16 08:20 Ekonomia-Lana\nGaur, irailak 16, LABeko Nazio Biltzarrak, Donostian eginiko bilkuraren ondotik, bertan aho batez horrela onartuta, elkartasun osoa eta geure babesa adierazi nahi die Urtzi Martinez eta Jon Telletxeari.\nOsakidetzako Zuzendaritzak kea baino ez du saltzen eta ez dago negoziazio kolektiborako prest\nLAB Sindikatua 2014-09-15 12:00 Ekonomia-Lana\nLABen ustez, gaurko Mahai Sektorialeko batzarrean Osakidetzako Zuzendaritzak erakutsitako jarrera oso arduragabea da. Honen ondorioz bertan ordezkaturiko sindikatu guztiak (LAB, ELA, SATSE, SME, CCOO eta UGT) altxatzea erabaki dugu.\n31.747 langabe egon dira abuztuan Bilbon\nuriola.eus 2014-09-11 14:05 Ekonomia-Lana\nUztaileko datuei erreparatuz, langabeziak gora egin du abuztuan Bilbon. Aurreko hilabetean (31.642) baino 105 lagun gehiago daude lanik gabe.\n‹‹ Aurrekoak 1 2 3 4 ... 33 34 35 36 37 38 39 40 41 42 Hurrengoak ››


1936-1944 archivos - Txingudi online - Hondarribia, Irun y Hendaia desde otro punto de vista\n2. atala: Lourdes Fernández de la Reguera\n«1936 – 1944: Bidasoako emakumeak» deituriko serie dokumentalean Bozak Elkarteak egindako elkarrizketak ikusteko aukera izango duzu. Bigarrengo honetan: Lourdes Fernández de la Reguera.\nCaridad Chico (1929) | 1936 – 1944: Bidasoako emakumeak\nCaridad Chico (1929) «1936 – 1944: Bidasoako emakumeak» deituriko serie dokumentalean Bozak Elkarteak egindako elkarrizketak ikusteko aukera izango duzu. Lehenengo honetan: Caridad Chico (1929).\nNicolás Aguirre: (Irun, 1929) Gerra zibila Irunen\nNicolás Aguirre: (Irun, 1929) Nicolás Aguirre: (Irun, 1929). Amarekin ihes egin zuen 1936an, baina aste batzuen buruan bueltatu zen. Hendaian lan egin izan zuen ondoren, aduanan, eta ondo gogoratzen ditu gerraostearen eta nazien okupazioaren garaiak. Gaur egun ekialde hurbiletik Europara doazenak bezala, duela 80 urte Bidasoa ibaiaren beste aldera ihes egin zuten milaka irundarrek. Errefuxiatuak […]\nAgustín Prieto: (Irun, 1927) Gerra zibila Irunen\nAgustín Prieto: (Irun, 1927) Agustin Prieto: (Irun, 1927). Haurra zen Gerra Zibilak eztanda egin zuenean. Irundik ihes egin zuen familiarekin, bere urtebetetze egunean. Ipar Euskal Herrian, Frantzian, Katalunian eta Valentzia aldean erbesteratuta bizi izan zen, Irunera bueltatu aurretik.


Badok | Ander Unzaga pianistak bere lehen diskoa argitaratuko du\nTravelling Brothers taldearekin ezagutu dugu gehienok Ander Unzaga pianista bilbotarra, blues bandarekin mundua zeharkatu eta ehunka kontzertu eskaini baititu. 2014. urteaz geroztik Iruñean bizi da Unzaga —han egin zituen goi mailako piano jazz ikasketak—, eta han grabatu du bere bakarkako lehen lana, // ///, Forbidden Colours zigiluak laster argitaratuko duena. Hauxe da diskoa iragartzeko zabaldu duten teaserra.\nIruñeko kontserbatorioan ikaskide izandako bost musikarik lagundu diote Unzagari diskoa grabatzen: Eric Deza (gitarra; Deus Ez taldeko kidea), Aritz Ostolaza (saxofoia), Urko Peral (baxua), Ruben Sanchez (bateria) eta Erika Imizkoz (ahotsa). Unzagak berriz, Steinway piano bertikal zahar bat jo du. Grabazioa Drum Groove estudioan egin dute Josu Erbiti soinu teknikariarekin.\nAnder Unzaga estudioan, diskoa grabatzen. (Forbidden Colours)\nForbidden Colours zigiluak azaldu duenez, izenbururik gabeko zortzi pieza instrumental biltzen ditu diskoak, jazzetik abiatzen direnak, hala instrumentazioarengatik nola inprobisazioak duen garrantziarengatik, baina pasarte esperimental eta minimalistak ere barnebiltzen dituztenak. Melodiak, armoniak eta erritmoak osatzen dute Unzagaren proposamen musikala.\nETIKETAK:Ander UnzagaAritz OstolazaEric DezaErika ImizkozForbidden ColoursRuben SanchezTravelling BrothersUrko Peral